Italiak urrian kendu zuen Milupa markako 'Aptamil 2' haurrentzako esnea, Nestléren kutsatzaile bera duelako. | Consumer\nItaliak urrian kendu zuen Milupa markako 'Aptamil 2' haurrentzako esnea, Nestléren kutsatzaile bera duelako.\nFACUAk Tetra Pak enpresa suediarrari eskatu dio bere ontziak zer elikagaik erabiltzen dituzten argitzeko.\narabera: Ostirala, 2005eko azaroaren 25a\nItaliako agintariek Milupa etxeak ekoitzitako «Aptamil 2» haurrentzako esnea erretiratu zuten joan den urriaren 26an Las Marcas eskualdean, Nestlé, ITX markan aurkitutako konposatu kimiko bera detektatu ondoren.\nZehazki, substantzia hori haurrentzako "Aptamil 2" esnearekin aurkitu zen, lau hilabetetik gorako haurrentzat, eta 2005eko abenduan iraungi zen.\nEgoera horren aurrean, Ekintzan Dauden Kontsumitzaileen Federazioak (FACUA) Tetra Pak multinazional suediarrari eskatu dio argitu dezala zer elikagaik erabiltzen dituzten enpresako ontziak eta zer egon daitezkeen ITX produktuarekin kutsatuta.\nItalia-eu itx-eu kutsatzaile leche infantil-eu ontzi


Turismo-lizentziaren Kodea: HBI01277\nLifestyle hotel honek diseinu paregabea du, bertako kaleko artisten lana barne hartzen duelarik.\nHiriaren edertasun naturalean oinarrituta, NYX Bilbao hotelak xarma hori birsortzen du oso diseinu sortzaile eta apartarekin hotel osoan zehar. Artea NYX hotel ororen arima izan da beti, eta, beraz, maite izanez gero, ez duzu aukera galdu nahi izango hoteleko artelanei beren sentsazioak suspertzen uzteko.\nNYX Bilbao hotelean, bezeroek hiri berri bat esploratzean dituzten beharrak eurenak direla ulertzen dute. Batzuek gozatu eta ahalik eta atrakzio gehien bisitatu nahi dituzte; beste batzuek, berriz, lasaitasun handixeagoarekin bizi nahi dute bizitza, eta kafe kikara bikain batez gozatu nahi dute goizean, tokiko bizitzan sakondu nahi dute, hiriko kulturan edo historian sakondu nahi dute, edo zoriontsu egiten dituen edozein jarduera egin nahi dute eta beraiek izan nahi dute.\nNolanahi ere, hoteleko langileak, City Lovers-ak, zure esanetara daude, zure bisitaldiari ahalik eta etekin handiena ateratzen laguntzeko. Atsegin handiz erakutsiko dizkizute Bilboko hainbat “leku sekretu” eta “harribitxi ezkutu” bikainak eta ezezagunak.\nEgun berria energia berrituarekin hasiko duzu nazioarteko gosari buffetari esker, eta “Clash” jatetxeko onena aukeratzeko aukera zabala eta zaporetsua eskainiko dizu.\nGauez, ordea, lasaitzeko, taberna bisitatzeko eta familiarekin, lagunekin edo ezagutu berri duen herriko norbaitekin edari goxoren bat hartzeko une ezin hobea da. Teilatuko terraza bat izango da helburu horiek ahalik eta hobekien betetzeko lekurik egokiena, DJ baten saioek astean pare bat aldiz gaua girotzen duten bitartean.\nNYX Bilbao hotelak 109 logela artistiko ditu, klimatizatuak eta doako Wi-Fia dutenak. Hitzaldietarako areto zabala ere badu, negozio-bilera mota guztietarako egokia, eta azken horrekin era modernoan hornitua bileretarako instalazioetan.\nInstalazioak ondo hornitutako fitness-gela batekin osatzen dira.


Ametzaga (Zuia) - Wikipedia, entziklopedia askea.\nArtikulu hau Zuiako herri bati buruzkoa da; beste esanahietarako, ikus «Ametzaga (argipena)».\nAmetzaga Arabako iparraldeko herri bat da, Zuiako Kuadrillakoa. Gainera, Zuiako udalerria eratzen duten herrietariko bat da. Baias ibaiaren eta San Fausto mendiaren artean dago. 2007ko urtarrilaren 1eko erroldan, auzoak 245 biztanle zituen.\n42°57′35″N 2°50′29″W / 42.95972°N 2.84139°W / 42.95972; -2.8413942°57′35″N 2°50′29″W / 42.95972°N 2.84139°W / 42.95972; -2.84139\n7 Ametzagar ospetsuak\nInguru hartan euskarak utzitako arrastoaren erakusgarri, gaztelaniaz ere bigarren silaban du azentu nagusia herriaren izenak.\nMugakide ditu ekialdean Murgia ondo-ondoan, hegoaldean Gillerna eta Bitoriano, mendebaldean Urkabustaizko udalerria eta iparraldean Gorbeiako natura parkea.\nInguruetan erkametzak eta haritzak dira nagusi. Herriko biztanleen bizimodu nagusia ziren nekazaritza eta abeltzaintza jarduerak ia osorik desagertu dira, eta, inguru ederra denez eta bertara iristea erraza denez, bizitegi leku bihurtu da. Horren ondorioz, azken urteetan, etxebizitza ugari eraiki da, eta biztanle kopurua handitu.\n177 193 219 215 228 239 247 245\nSan Andres eliza, XVI. mendekoa.\nSan Andres eliza: XVI. mendean eraikitako eliza horri, geroagoko zenbait eraikuntza erantsi zaizkio. Tenpluak burualde oktogonala eta estalkian izar gangak ditu. Hegoaldean dagoen portadak zorrozten hasten den erdi puntuko arkua dauka. Kanpai horma ere, elizaren hego-ekialdeko ertzari erantsita dagoena, XVI. mendekoa da, nahiz eta eliza baino beranduago eraiki zen. Kanpai dorrean erdi puntuko arkua duten bi bao irekitzen dira eta ekialdean bolekin daude dekoratuta. Altzari ondareari dagokionez, zutabe eta oinarri karratuaren gaineko bataiarria dauka, kopa lisokoa. Zaharberrituta dago.\nHerriko jaiak San Andres egunez izaten dira, azaroaren 30ean.\nUrtero Ametzagako ziklo-kross lasterketa korritzen da.\nJavier Ruiz de Larrinaga (1979-), ziklo-kroslaria.\n↑ a b «Ametzaga Zuia»[Betiko hautsitako esteka], Zuiako Udalaren webgunea.\n↑ «San Andres eliza»[Betiko hautsitako esteka], Arabako Foru Aldundiaren webgunea.\nMultimedia: Ametzaga Zuia\nAzken aldaketa 17 abuztua 2021(e)an, 18:25(e)tan\nOrriaren azken aldaketa: 17 abuztua 2021, 18:25.


Demokraziarentzat ezagutzen dudan definiziorik argiena Ziro Handiak egin zuen, pertsiarren inperio kolosaleko erregeak, greziarrak gutxiesteko esandako esaldi honetan:\n“Ez diet nik beldurrik txotxolo horiei, hiriaren erdian plaza bat hutsik utzi eta espazio huts horretan elkarri gezurrak kontatzen dizkioten horiei.”\nHorrelakoa beharko luke politikaren plazak: pertsona libre, eskubidez berdin eta elkartasunez lotuen arteko bilera, plaza hutsean. Badakizue gero historian ez dela horrelakorik ia sekula izan.\nPlaza hutsa ekimen ireki bat da. Euskal Herriak arnasaldi berri bat behar duela uste duen edozeinena, herri gisa pentsatu eta bizitzeko urgentzia partekatzen dugunona. Begirada asko nahasi nahi dituena, herrigintza aro berri bat pentsatu eta gorpuzteko ahaleginari ekarpena egin nahi diona. Plaza hutsa gogoetarako eta ekintzailetzarako espazio parte-hartzailea da, nora eramango gaituen ez dakigun bide bat, elkar hartzeko aitzakia bat gehiago.\nNire bulegoa plaza bat da. Euria egiten duenean busti egiten naiz eta eguzkia ateratzean epeldu. Nire bulegoak ez dauka paretarik, ezta teilaturik ere –esan zigun erreminez poeta burusoilak aholku eske deitu genionean. Kasu egin diogu. Plaza bat sortu dugu, euria egiten duenean denok busti gaitezen eta eguzkia ateratzean denok epeldu gaitezen.


Mundukide eta Goi Eskola Politeknikoak eraldaketa soziala dute helburu — TUlankide MONDRAGON\nIkasle eta irakasleekin hainbat tailer praktiko landu dira, “Pobreziaren Aurkako Ingurumen Iraunkortasunaren Nazioarteko Sarea”ren bitartez. Euskal Herriko zortzi Gobernuz Kanpoko Erakundek osatzen dute aipatutako sarea eta tartean da Mundukide.\nHelburu komunak partekatzen dituzte: sentsibilizazio kritikoa sustatzea eta, batik bat, ekosistemaren inguruko erabilera ez jasangarria eta munduan pobrezia eta genero desberdintasunaren arteko erlazio zuzena erakusteko helburua.\nSaioak, otsailaren 21ean eta 28an burutu dira eta azkena martxoaren 15erako programatu da. Mundukiderekin batera, Zabalketa eta Unesko etxea ari dira dinamizazio lanetan.\nTailerrak irauten duten bitartean, Arrasateko Goi Eskola Politeknikoko eraikinean “Garapen Iraunkortasun Helburuei” buruzko erakusketa bat egongo da ikusgai.\nProposamen hau Gipuzkoako Foru Aldundiaren laguntzarekin, Pobreziaren aurkako Borrokarako Ingurumen Iraunkortasunerako Sareak sustatzen du.\nSare honetan, GGKEek beraiek proiektuetako esperientziak elkarbanatu dituzte hezkuntzako materialak sortzeko eta honekin batera azterketa eta eztabaida mintegiak egiten ari dira goi mailako hezkuntzako ikastetxeetan, eta sentsibilizazio jarduera ugari.\nNori zuzenduta: goi-mailako heziketa zikloetako ikasle eta irakasleei (batez ere, hezkuntza eta ingurumenaren kontrola, kimika industriala, obra zibileko proiektuak), eta unibertsitateko hainbat gradutan ikasten eta irakasten ari diren pertsonei (ingeniaritza, ingurumen zientziak, hezkuntza eta gizarte lana). , etab.).\nTailer hauetan parte hartu duten pertsonekin hitz egin dugu eta hauxe da beraien inpresioa:\nZabalketa GGKE (Gorka Cubero)\nZer da Pobreziaren aurkako Ingurumen Iraunkortasunerako Sarea ? Zeintzuk osatzen duzue? Zein da proiektuaren helburua?\nGizarte bezala, pobreziaren eta desberdintasunen aurka egin nahi badugu, ingurumen osasuntsu baten alde lanean aritu behar gara. Arrasateko Goi Eskola Politeknikoan praktikan jarri ditugun tailer hauek munduko errealitate ezberdinak hobeto ezagutzeko aukera emateaz gain, pobrezia eragiten duten arazoak ezagutzeko eta konponbidea bilatzeko aukera ematen dute, bide batez ingurumenaren iraunkortasun baten alde era globalean eragingo duten jarrera aldaketak praktikan jarriaz.\nOrain arte, sare hau osatzen dugun GGKE bakoitza bakarka aritu gara lanean eta ingurumen iraunkortasunaren eta pobreziaren artean harremanik ez zegoela bazirudien ere, gaur egun ikusten ari gara ez dela horrela eta buelta oso bat eman behar diogula modu bateratuan, 2030 Garapenerako Iraunkor baterako helburuak betetzea nahi baditugu behintzat.\nMundukide Fundazioa ( Virginia Basurto)\nNola hartzen du parte Mundukidek sare honetan?\nMundukidek hegoaldeko herrietan garapenerako programak zuzentzeaz gain, gure gizarteko eraldaketa sozialean eragiteko hainbat ekintza burutzen hasia da, ain zuzen ere, Gipuzkoako Foru Aldundiaren laguntzarekin eta beste 7 GGKErekin batera Pobrezia Aurkako Ingurumen Iraunkortasunaren Nazioarteko Sarea sortu dugu.\nGuztira 6 orduko iraupenarekin eta 3 egunetan zehar, MUko Goieskolan eskainitako tailerrak kontzientzia kritikoa sustatu nahi du partehartzaileen artean, ingurumenaren eta pobrezia eta genero-desberdintasunaren egoeren artean dagoen loturaren inguruan. Horretarako, ingurumenaren, uraren eta saneamenduaren kudeaketarekin zerikusia duten garapenerako lankidetzako kasu praktikoen azterketa eta analisi kritikoa egiten da, genero-ikuspegia, giza Eskubideak eta garapen Iraunkorra ere barneratuz. Ikasleen artean ingurumenaren iraunkortasunari buruzko ezagutza eta hausnarketa kritikoa lantzeko aukera ematen du espazio honek, Ipar eta Hegoaldeko herrialdeetan giza garapen iraunkorra eta ekitatiboa eraikitzeko. Tailerraren dinamikotasunari eta gaiak eragiten duen interesari esker oso ekintza atsegina bilakatzen da.\nGoi Eskola Politeknikoa MU irakaslea ( Mikel Aranburu)\nZergatik da interesagarria unibertsitatearentzat holako saioak antolatzea? Zer aportatzen die ikasleei horrelako gerturaketa batek?\nUnibertsitatea gizartearekin lerrokatuta egon behar dela pentsatzen dugu eta gizartea aldatzen doan neurrian geu ere norabide berdinean joan beharko ginateke, adibidez 2030erako ezarritako Garapen iraunkorrerako helburuak ezagutzen eta betetzen hasteko aukera ematen digute horrelako ekimenek.\nHorrelako ekimenak positiboki baloratzen ditugu izan ere, Unibertsitateak pertsonak jartzen ditu edozein proiekturen erdian, bai giza balioen alorrean eta bai arlo teknikoan ere, formazio integrala ematea delako gure helburua. Gazte hauek, denbora gutxian lan merkatura salto egingo dute eta ardura postuetan arituko dira mota askotako erabakiak hartuaz, beraz inportantea da pertsona arduratsuak eta balore egokiak izango dituzten pertsona kooperatiboak gizarteratzea.\nGoi Eskola Politeknikoko Ikaslea (Aitor Rico)\nZer moduz baloratzen dituzu saio hauek? Zer ekarpen egiten diote zure garapen pertsonal eta profesionalari?\nUnibertsitatean lantzen ditugun gaiekin alderatuta ezberdina da saio hauetan jasotzen dugun informazioa. Interesgarriak dira, munduan zehar gertatzen diren egoeraz jabetzeko eta gizaki bezala mundua hobetzeko nola jokatu behar dugun eta zer aldatu behar dugun jakiteko.


Jabi Zabala: 'Gure txikitasunean, irrati duina eta profesionala egiten dogu' - bizkaie.biz\nJabi Zabala: 'Gure txikitasunean, irrati duina eta profesionala egiten dogu'\nDabi Piedra\t2017-02-06 08:41 Barriketan\nBilbo Hiria Irratiko kidea\nBilboaldeko irrati euskalduna da Bilbo Hiria Irratia, Zenbat Gara alkartearen babespean sortua. 1997ko maiatzean hasi zituan emisinoak eta, hortaz, 20. urteurrena ospatzen dabil aurten. Auzoz auzo ekimenean, Bilboko auzoak ezagutzen dabiz, irratsaio berezien bidez.\nHamarkada biko ibilbidean, une gozoak eta gaziak izan ditu irrati apal honek. Esate baterako, igaz Mieltxo Monfort koordinatzailea hil zan bapatean eta horrek kolokan itxi eban proiektua. Halandabe, Ane Zabalaren gidaritzapean, indarbarritu egin da Bilbo Hiria Irratia. Kolaboratzaile sare zabal bati esker, kulturea eta gizartea ardatz hartuta saio ugari ditue martxan. Horren guztiaren ganean egin deusku berba Jabi Zabalak, Bilbo Hiriaren sekretuak ondoen ezagutzen dituan kideetako batek.\n1.- Hogei urte beteko ditu aurten Bilbo Hiria Irratiak. Ze egoeratan heldu da urteurrenera?\nOrain dala urtebete inguru krisi bat pasau genduan, gorabeherak izan doguz, beste leku guztietan legez. Gure kasuan, hilabete gitxian lagun bi galdu genduzan, 2015eko udan Jabi Lauzurika joan jakun eta igazko zezeilean, orain urtebete, Mieltxo Monfort. Horrek zalantzan itxi eban proiektua eta gogoetea egin genduan, atzera edo aurrera edo zer egin, azkenean, aurrera egitea izan zan erabagia. Urteotan ibili gara moldaketa edo optimizazino prozesu baten, eta hori bertan behera ez ixtea pentsau genduan. Horretarako, arlo profesionalean erreleboa behar genduan, beste persona bat, eta horregaitik etorri zan Ane Zabala maiatzean. Zenbat Gara alkarteko kide batzuok be laguntzen ibilten gara, ardurak hartuta. Nire ardurea, esaterako, webgunearen edizinoa da. Modu horretara, aurrera goaz. Orain arteko sareetan parte hartzen segiduten dogu, adibidez Arrosa sarean, eta ganera Arrosako emisora guztien artean aportazinorik handiena geurea da, edukien aldetik. Hala Bedi irratiagaz be akarlana dogu, Hizpidea saioa egiteko orduan. Beste saio asko barritu doguz, edo aldatu. Programa barriak sartuta, irratiaren eskaintzea egonkortu dogu.\n2.- Zeintzuk dira Bilbo Hiria Irratiaren nortasunaren oinarriak?\nIrrati komunitario bat da gurea, euskaldunen komunidadeari zuzendua. Bilboko irratia da, Bilboaldea be kontuan hartuta. Beraz, irrati urbanoa dala esan geinke, Bilbo metropolitarreko euskaldunentzat egina. Euskera batuan berba egiten dogu eta jorratzen doguzan gaiak, gehienbat, gizarte eta kultura alorretakoak dira.\n3.- Soldatapeko beharginak zein boluntarioak daukazuez mikrofonoaren aurrean eta atzean, ezta?\nBi edo hiru lagun ibilten dira, modu profesionalean, hainbat zereginetan. Gero, kolaboratzaile sare ona dogu. Musika, teknologia barriak, literaturea, bertsolaritzea... gai ugari lantzen doguz programetan, kolaboratzaileei esker.\n4.- Zelako irratsaioak egiten dozuez, ba?\nGizarte eta kultura gaietako saioak izaten dira. Adibidez, musikeak garrantzi handia dauka gurean, hainbat saio doguz: Artayorran saioan bertoko musikeari begiratzen deutsagu, Txuma Murugarrenen saioa oraintsu berreskuratu dogu, Soinugelak Pedro Elias Igartuak egiten dau oso era didaktikoan, Rafa Ruedak be badauka saio bat abesti ezagunen bersinoak aurkezteko... Zientzia saio bat be badaukagu. Kulturak goiburupean, danetariko programak dagoz: Piperpolis kulturea eta artea jorratzeko, Eremuz Kanpo zinemeari buruzkoa da, Klarionak irakaskuntzearen ingurukoa da eta Agerraldi bakarra dago, hori be saio barria, antzerkiaren ganekoa. Historiari buruzko saioei jagokenez, bata Hektor Ortegak gidatzen dauen Gomuta da eta Xamarrek egiten dauen Euskara Jendea ahaztu barik.\n5.- Euskera hutsezkoak dira zuen saio guztiak, katalanezko eta galegozko bana izan ezik. Bitxia da hori, ezta?\nSalbuespen bi dira, baina salbuespen esanguratsuak. Katalanezko saioa igaz hasi zan, De mica en mica s'omple la pica da izena. Casal Bilbao bertoko katalanen alkarteak egiten dau eta euren komunidadearen inguruko gaiak lantzen ditue, eta Kataluniako gaurkotasuna hemen zabaltzeko helburua be badauka. Antzeko asmoa dauka galegozko saioak, aurten hasi da hori. Ireki gaiola da irratsaioaren izena eta, hain zuzen, izenaren esanahia zabaldu kaiola da. Galiziako musikea, gaurkotasuna, pasadizoak, historia eta abar jorratzen ditue magazin horretan. Oso pozik gagoz, ze azkenean halako Galeusca txiki baten moduko bat sortu dogu gure irratian.\n6.- 1997ko maiatzean hasi zan Bilbo Hiria Irratia martxan. Ze kontestutan sortu zan proiektu hau?\nZenbat Gara alkarteak Kafe Antzokia sortu osteko kontestua zan. 1995ean zabaldu zan Kafe Antzokia eta urte bi geroago etorri zan irratia, eraikin berean, azken solairuan, guk txoritokia esaten deutsagun lekuan. Eraikin horretan euskaltegia be badago, ze, azken finean, euskerearen etxe baten modukoa sortzea zan helburua. Kafe Antzokia plaza fisikoa izanik, hedabideen arloan irrati bat egitea pentsau zan. Euskaldunen komunidadea trinkotzeko tresnak dira biak, baina Antzokia leku fisikoa dan bitartean, irratia uhinen bidezkoa da, jente gehiagogana heltzeko.\n7.- Hogei urteko ibiblidean, zelan aldatu da irratia?\nBatez be azken urteotan izan ditu aldaketak. Sasoi batzuk izan doguz oihartzun eta aktibidade apalagokoak, baina azken urteotan irratiari bueltea emoten gabiz, zentzu askotan. Antolaketan aldatu gara eta horrek kanpora emoten dan irudian dauka eragina. Badakigu euskerazko komunikabide bat, edozein, ez dala masa komunikabide izango euskerazkoa dan bitartean. Eta guk badakigu, gu zuzentzen garen komunidadea ez dala oso handia. Beraz, gure asmoak ez dira oso handiak eta gauzatu ezinak be ez. Gure komunidadea zein dan badakigunez, badakigu zein dan gure neurria, kontua da gure neurri horren % 100era heltzea. Beraz, azken urteotan lantzen gabiz irrati hutsa izango ez dan hedabide bat izateko bidea. Batez be, interneten bidez. Orain dala hamar urtetik hona, podcast-etan ipini doguz gure eduki guztiak webgunean. Erdigunea webgunea da, baina horren adarrak dira sare sozialak. Holan, gure edukiak gehiago zabaltzen doguz.\n8.- 20 urteotan topautako traben artean, lizentziarik ez izatea da latzena?\nBai, hori traba eta kezka iturria da guretzat. Zoritxarrez, sinistuten gatxa emoten badau be, gaur egun oraindino ez daukagu lizentziarik. Horrek esan nahi dau onarpen edo ezagupen ofiziala faltau jakula eta hori tristea da, kontuan hartuta dialaren panorama eskasa. Gu, azken finean, ez gara irrati handia, baina gure txikitasunean irrati duina eta profesionala egiten dogu. Gure ekarpena euskerearen eremutik dator eta erakundeen autorpena faltan dogu.\nIrrati lizentzien auzia aspalditik dator baina administrazinoek ez dabe jakin hori zuzentzen. Beharrezkoa da eremu radioelektrikoa erreguletea, FMa oraindino arautu barik dagoalako. PSE-EEren agintaldian ahalegina egin eban Jaurlaritzeak, baina ez eban ondo urten. Gu aurkeztu ginan deialdi haretara, baina ez ziran kontuan hartzen irrati kulturalak, martxan egozan proiektuak... egitasmo askori emon jaken lizentzia eta martxan egozan benetako irratiei ez. Deialdi ha bertan behera geratu zan, dana izan zan oso lotsagarria. Eta ondorioz, oraindino hemen gagoz gu lizentzia barik eta frekuentzien eremuko eskaintzea 2012koa baino are txikiagoa da. Gerora egitasmoak gauzatu ez dituen eskatzaileei emon jakezan hainbat lizentzia.\n9.- Hurrengo urteetarako ze erronka ditu Bilbo Hiria Irratiak?\nErronka nagusia Bilboaldeko euskaldunakana heltzea da. Saio erakargarri eta interesgarriak egin behar doguz, euskaldun horreek erderazko irratiak itxi eta gurea lako euskal irratietara pasau daitezan.\n10.- Urteurrena ospatzeko, Auzoz Auzo izeneko irratsaio bereziak egingo dozuez, Bilboko auzoetan. Lehenengoa egin zenduen urtarril amaieran Otxarkoagan. Zelakoa izan zan?\nLehenengoa izanda, oso polita izan zan, orain gatxa izango da hobetzea. Eguraldi eguzkitsua izan genduan, auzoko jente esanguratsu asko pasau zan gure mikrofonoetatik. Batzuetan, Bilboko auzoetan ez da erraza ahotsak topetea, batez be euskeraz, eta Otxarkoagan subertea izan genduan, itzela izan zan. Otxarkoagako hainbat alkartetako ordezkariak etorri ziran, egiten dabena azaltzeko. Auzoaren kezkak eta ekimenak ezagutu genduzan.\n11.- Hurrengo auzoak zeintzuk izango dira?\nHurrengo saioak non egingo doguzan pentsetan gabiz orain, badaukaguz idea batzuk eta auzo batzuetatik egin deuskue eskaria. Adibidez, Abusutik eta Zorrotzatik. Auzo txikiagoetara joateko asmoa be badogu, Masustegira, Buiara... Ekimen honen beste ondorio bat da, bilbotarrek gitxi ezagutzen dituen lekuak agertuko dirala, Bilboko erdiguneko eremuetatik urrun geratzen diran auzoak. Otxarkoagaren kasua deigarria da: Berba asko egin izan da auzo horri buruz eta lehenego eguneko saioan Otxarkoagaren ganeko mito asko guzurtau genduzan, benetako Otxarkoaga ezagutu genduan.\n12.- Beste ekitaldirik pentsau dozue urteurrena ospatzeko?\nBesteak beste, kontzertuak antolatuko doguz eta disko bat be preparetan gabiz. Danetariko ekimenak izango dira. Dana dala, oraindino ez dago guztiz zehaztuta. Aurrerago emongo dogu horren barri, egitaraua osorik daukagunean.\n1. Jabi Zabala, irratiko estudioan | Ikusi handiago | Argazki originala\n2. Mieltxo Monfort zana (ezkerrean) eta Jabi Zabala (eskuman), Unai Brea kazetariagaz, Durangoko Azokan | Ikusi handiago | Argazki originala\n3. Otxarkoagan, Auzoz Auzo programea egiten | Ikusi handiago | Argazki originala\n4. Jabi Zabala eta irratiko koordinatzaile Ane Zabala | Ikusi handiago | Argazki originala\n5. Jabi Zabala, Ane Zabala eta Xabier Monasterio, irratiko hiru kide aktibo | Ikusi handiago | Argazki originala\n6. Xabier Landabidea, Galder Perez eta Xabier Monasterio, Otxarkoagan | Ikusi handiago | Argazki originala\nTxema Uriarte: 'Binetagileek umorea erabili eben errealidadea azaltzeko'\nEli Ibarra: 'Athleticen aldagelea desbardina da'\nPedro Alberdi: ‘Irakurraldiak poza emoten badau be erantzukizuna gero eta handiagoa da’\nAne Undurraga: 'Niretzat artea beharrizana da eta ogibide bihurtu dot'\nJosé Antonio Rodríguez Ranz: 'Gizartearen kezkak mahai ganean ipintea da Hermesen norabidea'


Jose Antonio Retolaza, oroimenean — EIZIE Elkartea\nJose Antonio Retolaza ohorezko kide izendatu zuen EIZIEk, diktadura garai zailean itzulpengintza alorrean eta, haren bitartez, euskararen alde egin zuen lan gogoangarriagatik. Artikulu labur honek haren bizitza eta lanaz eta euskararen alde egin zuenaz dihardu.\nEIZIEk 1990. urtean egin zuen Biltzar Nagusian, euskal itzulpengintzan lehenagoko garaietan aritutako itzultzaileak Elkartearen ohorezko bazkide eginez omentzeko asmoa agertu zuen, lanbide honetan saiatzen garenon miresmen eta aitortzaren erakusgarri. Haien artean zegoen Jose Antonio Retolaza, aurtengo martxoan zendu zaiguna. Retolazak itzulpenaren bidez ere euskarari ekarpen gogoangarria egin ziolako egin genion Elkartean omenaldi hori, bai eta ekarpen horren lagin txiki bat jaso ere 1998an argitaratu genuen ohorezko bazkideen Itzulpen Antologiaren bigarren zenbakian, non hainbat komikiren jatorrizko eta euskal bertsioa eskaini genuen, Retolazak egin eta berak sortu eta zuzendutako Kili-Kili aldizkarian argitaratuak, hori egitea mirari bat zen garaian; Retolaza hasi zen aldizkari horretan euskaratzen Asterix edo Mortadelo eta Filemon, Errobin eta Sheriff edo Jilda ahizpak. Antologia horren hitzaurrean esaten genuen komikia genero apala irudituko zitzaigula beharbada, baina «zalantzarik gabe, oihartzun handikoa eta euskararen normalkuntzarako oso garrantzitsua ere badela, batez ere Retolazak lan horri ekin zion garaia kontuan izanda, euskaldun belaunaldi gazte asko baitira Retolazak itzulitako komikiekin gozatuz euskara irakurtzen hasitako ume euskaldunak».\nEgun, euskara baita Unibertsitatean ere irakasten delarik, telebista eta irratian ikus-entzutera, edo Interneten ere erabiltzera ohituta gaudelarik, nekez jakin dezakete belaunaldi gazteenek zer izan zitekeen 1966an, diktadura frankista bukatzeko oraindik ia hamarkada bat falta zenean, familia euskaldun eta euskaltzaleentzat beren umeei euskarazko komiki bat erosi ahal izatea. Datu gogoangarria da aldizkariaren lehen zenbakiak 100 aleko tirada izan zuela, baina bosgarrenak 2.000koa.\nNi ez nintzen familia euskaldun batean jaio eta ezin dut bihotzaren barrunbeetan gorderik izan horrelako familiek Kili-Kili aldizkaria erostean sentituko zuten zirrara; baina imajinatu dezaket. Jose Antonio Retolazaren aldizkari hori nire bizitzan ere sartu baitzen noizbait, geroago, 70eko hamarkadaren erditik aurrera, euskara ikasten hasi nintzenean, eta ondo gogoan baitut niretzat ere mirari moduko bat izan zela euskarazko komiki bat irakurri ahal izatea garai hartako Gasteiz erdaldun petoan. Garai hartan ez nekien, noski, baina Retolazari zor nion nik ere mirari hura.\nWikipediak dio Jose Antonio Retolaza Ibarguengoitia bizkaitar apaiza idazle eta komikigilea izan zela eta Kili-Kili aldizkaria sortzeagatik ezaguna zela; edo «Euskal Mezea» sortu zuela Bilbon, ume eta gaztetxoei dotrina irakasten ziela, San Antoneko euskal katekesia sortu zuela eta katekesi horren babespean sortu zuela Kili-Kili pertsonaia eta aldizkaria, euskararentzat belaunaldi berriek zuten garrantziaz ohartuta; eta meritu horiengatik, besteak beste, euskaltzain urgazle izendatu zuela Euskaltzaindiak 1975ean eta ohorezkoa 2000an. Entziklopedia baten labur-behar horrek hoztasun sentsazioa uzten dio edozeini; horregatik, Jose Antonio Retolazak euskararen alde egin zuen lana gogoratzearren, askoz gizatiarragoa iruditzen zait aipatzea Eusko Jaurlaritzaren Kultura Sailak argitaratutako Bidegileak bilduman gure ohorezko Eiziekidearen bizitzan bereziki hunkigarria egin zaidan pasarte bat, Asier Astigarragak paratutako testuan jasotakoa.\nRetolaza izan zen lehen aldiz euskarazko meza bat eman zuena, hain zuzen ere, 1959an, Bizkaiko Arrazolan, eta ez zailtasun eta salaketarik gabe; gure omenduak berak gogoratu zuen zer esanahi handia izan zuen herri hartako euskaldunentzat meza lehen aldiz ulertu ahal izatea. Berak ekin zion, gainera, liturgia euskarara itzultzeari. Eta geroago, 1965ean, Bilbon emandako lehen euskarazko meza ere berari zor zaio; bereziki hunkigarria iruditzen zait irakurtzea Bidegileak bildumako alean nolako zuhurtziarekin ibili ziren Retolaza eta beste batzuk euskarazko meza hura antolatzen Abandoko elizan, ia-ia ezkutuan emateko, inola ere ez aldare nagusian, alboko kapera batean baizik eta antzerki talde bateko gazteei eskatuz ahapeka zabal zezatela inguruetan meza hori emango zela. Bada, eguna etorrita, Jose Antonio meza-jantziak janzten ari zela, hara non sartu omen zen sakristaua ikaratuta, euskarazko mezara zetorren jendetzak irteten ere uzten ez zielako aurrekora etorritakoei. Gaur egungo belaunaldi gazteek nekez sentituko dute inoiz, ziur naiz, meza hartara joan ziren euskaldunek egun hartan sentitu zutenaren antzekorik.\nEuskara Twitterreko txioetara ere iritsi den honetan, euskara gure ume askoren bizitzako errutina agian aspergarriko osagai ere bihurtu den honetan, on da gure aitzinekoen bizipen eta sentipen horiek, aurreko belaunaldietako euskaltzaleen ahalegin handi haietako gazi-gozoak gogora ekartzea eta agerian edo norbere barnean gure eskertza adieraztea, ahalegin hori gabe ez baikinen egongo gauden lekuan. Eta Jose Antonio Retolaza esker onez eta miresmenez ere gogoratzea.


Herri kontsultarekin bat egin dugu Arrigorriagan | LAB SINDIKATUA\nHerriak du hitza eta erabakia Herri kontsultarekin bat egin dugu Arrigorriagan\nIIndusal, Arrigorriagako Udala, Acualia, Cementos Rezola, Erakus, Talleres Berasategi, DYF, EMBZA XII, Talleres La Salve, VIMA , Acciona Agua eta Udal Euskaltegia. LAB eta ELA sindikatuok ordezkaritza dugu aipatutako lantoki horietan, eta horietan guztietan bat egin dugu Gure Esku Dago ekimenak, apirilaren 2an, Arrigorriagan sustatuko duen herri kontsultarekin. Hain zuzen ere, bertako langileoi dei egin diegu parte har dezaten.\nBat gatoz kontsultarekin, hitz egin, eztabaidatu, konfrontatu, erabaki… eta ondoren herritarrei kontsulta egitea zeharo normaltzat jotzen dugulako.\nZalantza izpirik gabe, Euskal Herriko herritarrei dagokie beren etorkizun politikoa askatasunez erabakitzea. Ez dago gizarte eskubiderik demokrazia herritik gabe, eta, era berean, ez dago demokrazia herritarik erabakitzeko ahalmenik gabe, gehiengoaren borondate demokratikoaren errespetuan oinarrituta, alegia.\nLangile guztiok bultzatu nahi ditugu parte hartzera, guztiz islatuta sentitzen baikara ariketa demokratiko berarekin. Gure esparruan ere ukatzen digute gurekin zerikusirik daukaten erabaki guztietan parte hartzen, eta horixe, hain zuzen ere, aldatu nahi dugu gurean. Langileok erabaki nahi dugu nolakoa izan behar duen lan esparrua eta egunerokoan ahalegintzen gara hala izan dadin, ahalduntze prozesuaren eragile nagusia langileok izan behar dugularik.\nLan esparruan gure erabakien jabe izateko bitartekoak eskuratzea ezinbestekoa bazaigu, bestelako arloetan ere premia berdina agerian dago. Hala, nola,…hezkuntzan, zerbitzu publikoetan, pentsio sisteman, gizarte babesaren arloetan.\nBeraz, Arrigorriagako kontsultan parte hartzera gonbidatzeaz gain, animatu nahi zaituztegu, udalerri honetan ere Euskal Herriak bere etorkizuna erabakitzeko eskubidea gauza dezan lanean jarrai dezazuen.


Udalak, 14.000 euroko ekarpena egingo dio Zubillagako abere hiltegiari urteko lehen ordainketa kontzeptuan — Oñatiko udala\nUdalak, 14.000 euroko ekarpena egingo dio Zubillagako abere hiltegiari urteko lehen ordainketa kontzeptuan\nAbenduaren 16an egin zen Batzar Orokorrean, hiltegiko aurtengo aurrekontuak onartu ziren eta sozietatean partaide diren herriek egin beharreko ekarpena ere bai. 12 dira Zubillagako Hiltegia elkartean parte hartzen duten udalak, eta guztien artean, 215.000 euroko ekarpena egingo dute aurten. Ekarpena, hiltegiak dituen maileguak, finantza errentamenduak eta beste batzuek sortutako gastuei aurre egiteko erabiltzen da.\nOñatiko Udalak, Zubillagako Hiltegia elkarteko kapitalaren % 13aren jabe den aldetik 28.122 euroko ekarpena egingo du aurten. Orain, lehen zatiaren ordainketa egitea erabaki da, 14.061 euro ordainduko dira.\nZubillagako Hiltegiko elkartea, merkatal izaerako elkarte publikoa da eta inguruko 12 udalek parte hartzen dute. Debagoienako zortziak eta Aramariorekin batera, Urola Garaiko Legazpi, Zumarraga eta Urretxuko udalak ere bazkide dira. Bakoitzak, duen biztanle kopuruaren eta abelburu kopuruaren arabera diru ekarpena egin zuen hasieran eta hala jarraitzen dute.


Hiriak pentsa dezala geroan - - Alea.eus\nBerria 2017-01-12 15:55\nEuropak finantzatutako proiektua garatuko dute Gasteizko Udalak eta Eusko Jaurlaritzak, Arabako hiriburuko Koroatze auzoan. Energia kontsumoa jaistea eta berotegi efektua sortzen duten gasen igorpena murriztea dute helburu, etorkizunerako hiri eredu berri bat sortzeko. Beñat Alberdi.\nEgungo bizi eredua mahai gainean da, gogoeta asko azaleratu baita azkenaldian: zaborren kudeaketa, ekoitzitako produktuen osagaiak, ibilgailuen iraunkortasuna... Kutsadura handiak neurriak eskatzen ditu: hainbat hiriburutan autoen kopurua murrizteko hartutakoak adibide. Hirigintza ere bada aldatu beharreko gaietako bat, eta arazo horrek zuzenean jo du Gasteizko Koroatze auzoa. 1970eko hamarkadan eraiki zuten, industrializazioa eta horren eraginez sortutako immigrazioa direla medio. Etxebizitzek, egungoekin alderatuta, hainbat gabezia dauzkate, hala nola isolamendu termiko falta. Baina beharrak betetzetik harago joango da Gasteizko Udalak eta Eusko Jaurlaritzak abiatu duten proiektua: "karbono dioxidoan neutroa den hiri adimendunaren ideia" garatuko dute, Europako Batzordeak finantzatuta. Hiri adimendunen proba bat izango da Gasteizkoa, Tartu (Estonia) eta Sonderborg (Danimarka) hiriekin batera: etorkizunean pentsatzen duen eredua.\nEuropako Batzordeko Horizon 2020 programara aurkeztu zuten proiektua hiru hiriek. Onespena jasota, 2021 bitarte gauzatuko dituzte. Bi lan eremu dauzka Europak lagundutako egitasmoak: eraikinen eraberritze energetikoa sustatzea, eta berotze eta ur bero sistema zentral bat ezartzea.\nEraberritze energetikoak hainbat atal dauzka. Batetik, eraikinei beroki bat jartzea: fatxadak berrituko dizkiete, termikoki isolatzeko; helburu berarekin, leiho bikoitzak jarriko dituzte. "Salto teknologiko garrantzitsua emango dugu", argitu du Alvaro Iturritxa zinegotzi eta Ingurumen eta Espazio Publikoaren Saileko koordinatzaileak. "Beroa galtzea saihestuko da, eta eraginkortasuna lortuko". Isolamenduaren ondorioz, etxeak beroagoak izango dira neguan, eta freskoagoak udan; ez da kondentsazioagatik sortutako hezegunerik egongo. Bestetik, hoditeria egokituko dute, auzoko berotze sistemara lotzeko.\nBerotze sistema zentrala da proiektuaren beste puntu bat. Egurra erabiliko du erregai. Hainbat hobekuntza eragingo ditu etxeetan: "Puntu batean ezarriko dugu ur bero eta berotegi iturria. Horregatik, beste berokuntza sistema batzuk baino merkeagoa da, eta emisio gutxiago izango du". Erregaia egurra izateak ere bere onurak dauzkala erantsi du Iturritxak: "Biomasa erabiltzen dugunez, sistema neutroa da karbonoarekin". Zehaztu du petrolioa edo gas naturala erretzeak baino eragin hobea daukala eta berriztagarria dela.\nSistema berri horri jarraipena egingo diote teknologia berrien bidez. "Momentuan bertan jakingo dugu zenbat berotasun eta ur bero erabiltzen ari diren". Sistemak nola funtzionatzen duen, eta aurreko sistemarekin alderatuta zein onura dauzkan jakin ahal izango dutela azaldu du: "Jarraipen horrekin, auzokideek zenbat aurrezten duten jakingo dugu, baita lortu ere karbono dioxido igorpena jaistea".\nProiektuaren nondik norakoak garbi izan arren, finantzaketa arazo izan da. "Udalaren ikuspuntutik garestiegia zen guk ordaindu ahal izateko», argitu du Iturritxak. Europako Batzordera jo zuten diru iturri bila. "Ur eta berokuntza sistema gune zentral bat sortzeak bikain egiten zuen proiektua Horizon 2020ren deialdi baterako".\nProiektua definituta dago jadanik. Egun, auzo elkarteekin batzen ari dira, haien etxebizitzetan egingo diren obrak jakinarazteko. Auzokideek onartuko balute proiektua, obren lizitazio prozesuak hasiko lirateke. "Onena da urtea bukatu baino lehen hastea", nabarmendu du zinegotziak. "Europak oso epe zorrotzak ezarri dizkigu". 2021erako itxiera fasean egon beharko litzateke proiektua. Europako Batzordeak helburuak bete diren aztertuko luke fase horretan. Bete direla egiaztatzean emango ditu laguntzak.\nEuropako diru laguntzek eta Gasteizko Udalaren eta Jaurlaritzaren parte hartzeak eragin zuzena izan du etxe jabeen poltsikoetan. Berez, obrak balio duenaren erdia ordainduko dute. Batez beste, 9.600 euro inguru balioko du obrak etxe bakoitzeko.\nProiektuak "ilusioa" piztu duela nabarmendu du Ibon Martinez de Agirre Errota Zaharra auzo elkarteko kideak. "Ilusioari erantzuten jakin behar dute instituzioek". Positiboa iruditzen zaie auzokideei fakturetan izango duten jaitsiera. Euren borroka nagusia etxeen jabeen finantzaketarena izan dela zehaztu du: "Ezin daiteke inor kanpoan gelditu diru arazoak direla medio. Nahiko bideratuta dagoela dirudi. Izan ere, funts bat sortu dute beharra dutenentzat". Martinez de Agirrek argitu du lanean jarraituko duela egitasmoa beste auzo batzuetara zabaltzeko eta Koroatze auzoak falta dituen zerbitzuak lortzeko.\nEuropako Batzordeak finantzatu ez arren, beste puntu bat sartu dute obretako proiektuan: espazio publikoa eraberritzea. "Kaleak autoentzat eginda daude, ez jendeak erabiltzeko", ekarri du gogora Iturritxak. Sistema berriarentzat hoditeria jartzeko kalean obrak hasi direla baliatuta, zinegotziak logikotzat jo du egokitzea. Parte hartze prozesu bat egin dute urtean zehar, eta prozesua "ederra" izan dela nabarmendu du zinegotziak. Hala ere, Errota Zaharrekoek ez dute berdin ikusten kontua: parte hartze zuzena baino gehiago, proiektua aurkeztu, eta onartu edo ez bakarrik eskaini zaielako.


Jolasbide. III Nazioarteko Mintegiak XXI. mendeko ikaskuntzaren erronkei heltzeko hezkuntza-esperientziak erakutsiko ditu - UPV/EHU\nAsteazkenean, urriak 21, Bilboko Hezkuntza Fakultatean, jolasBIDE III. Nazioarteko Mintegia egingo da, XXI. mendeko ikaskuntzaren erronkei buruz eztabaidatzeko. Bilboko Hezkuntza Fakultateak, Haziz Hazi sareak, KideON taldeak eta Ariwakek antolatu dute jardunaldia, aurrez aurreko formatuarekin eta online bertsioarekin. Sarbide librea eta doakoa da, eta hezkuntza eraldatzeko lan egiten duten proiektuak ezagutzeko aukera eskaintzen du.\nJardunaldi honetan esperientzia eta eredu ezberdinek parte hartuko dute hiru mahai-ingurutan.\nMadrileko La Salle Unibertsitate Zentroko Javier Abad, arte komunitarioa eta ludikaren ikuspegia sartuko gaituena; Ainhoa Ezeiza (UPV/EHU), Hezkuntza Fakultateko ilusionismo sozialaz arituko zaiguna; eta Aitor Garagarza, (UPV/EHU), "Hezkuntza alternatiboa: haurtzaroaren eta komunitatearen garapena" ikerketaren ondorioak ekarriko dituena.\nAndrea Lopez de Parizak parte hartuko du, eta Kiribilore Permakultura Elkartearekin naturari lotutako ereduetan izandako esperientzia azalduko du. Ondoren, Charo Garaigortak eta Marimar Buenok, Artium Museo eta Barrutia Ikastolaren arteko kolaborazioa kontatuko digu, Magnet proiektuaren barruan. Azkenik, German Doin La Educación Prohibida eta Proyecto C (Argentina) dokumentalaren zuzendariak hezkuntza korronte berrien ikuspegi orokorra emango du.\nBegoñazpi Ikastolako Jon Crespok inguruko mundua ulertzeko pentsamenduak duen garrantzia azpimarratuko du eta Cristina Redondok Montessori Gran Bilbao proiektuaren esperientzia azalduko du. Luis Delgadorekin Asturiasko Andolina eskola komunitarioaren proiektuan biziko gara egun batez, eta Jordi Mateu Ca l 'Aulet proiektuko zuzendariak emango dio amaiera erronkari. Bartzelonako CAIEV elkartearen hezkuntza-espazioa da Mateu, eta "Educación Viva" eredua azalduko du.\nHazizHazi elkartea: "Hezkuntza-, hazkuntza- eta laguntza-sarea", hezitzaile eta familiez gain, Euskal Autonomia Erkidegoko eta Nafarroako hezkuntza-proiektu ugarik osatzen dute, eta eredu propioak garatzeko beharra ikusten dute, egungo gizarte-errealitatean dauden gabeziei edo arazoei erantzuteko.\nKideON: Eusko Jaurlaritzaren ikerketa talde finkatua da, Gizarteratzeari eta Hezkuntzari buruzkoa. EHUko hainbat jakintza-arlotako irakasleak eta gizarte-erakundeetako eta atzerriko unibertsitateetako ikerketako laguntzaileak biltzen ditu. Gizarteratze- eta hezkuntza-prozesuekin konprometituta dauden gizarte- eta eskola-hezkuntzako profesionalen esku-hartze zuzenarekin eta prestakuntzarekin lotutako ikerketa-ildoekin.\nAriwake ikaskuntza-sare kolaboratiboak garapen pertsonala:, hazkunde kolektiboa eta eraldaketa soziala sustatzen ditu bost ikaskuntza-arlotan, hala nola ongizatean eta osasunean, bizitzan zehar heztea eta laguntzea, ahalduntze pertsonala eta lanekoa, alderdi guztiak adieraztea eta bizitzea, edo bizitzarako eta lanerako espazioak eratzea.\nInprimatu Jolasbide. III Nazioarteko Mintegiak XXI. mendeko ikaskuntzaren erronkei heltzeko hezkuntza-esperientziak erakutsiko ditu


PARTZELAZIORAKO LIZENTZIA (LUR-BANAKETA)\nHirigintzako partzelazioa da, honako ondorio zuzen edo zeharkako hau dakarren edo duen egintza oro: edozein lurzoru-motatan, orube, partzela, finka edo lursailak bi sortatan edo gehiagotan edo finka berri eta independenteetan aldiberean edo segidan banatzea, baldin eta handik ateratako sortak edo finkak ondorengo lekuetan kokatuta badaude, guztiz edo zati batean:\n• a. Hiri-lurzorua eta lurzoru urbanizagarria.\n• b. Lurzoru urbanizaezina, edozein sorta, unitate edo finka berri edo independente batek nekazaritza-legeriak preskribatutakoa baino azalera txikiagoa duenean gutxieneko unitate-izaerarekin, edo beharrezko azpiegitura edo zerbitzu kolektiboak dituenean edo haiek izateak aurreikusten denean ekainaren 30eko 2/2006 Legearen, Lurzoruari eta Hirigintzari buruzkoaren, 28. artikuluak aipatutako jarduera eta erabileretarako, edo, nolanahi ere, haren urbanizazioa ekar dezakeena.\nProzedura arrunteko esku-hartzeko araubidea ezarri dira\n1.1.- Prozedura Arrunteko inprimaki normalizatua.\n1.2. Eskatzaile, sustatzaile edo ordezkariaren identitatea justifikatzen eta ordezkaritza horren akreditazioa justifikatzen duen dokumentazioa.\n2.- Berariazko dokumentazioa:\n2.1.- Partzelazio-lizentzia eskuratzeko:\n- Partzelatu edo bereizi beharreko lursailaren kokapen-planoa.\n- Partzelatu edo bereizi beharreko hasierako lursailaren plano topografikoa, azalerarekin.\n- Eskaeraren xede den lursaileko eskrituraren fotokopia.\n- Lursailaren plano topografikoa, azalerekin, proposatutako partzelazio edo bereizketarekin.\n- Proposatutako partzelazio edo bereizketaren eskritura edo proformako eskritura.\n2.2.-Partzelazio-lizentzia lortzen denean\n- Partzelazioa gauzatu den dokumentu publikoa:\nAurkezpena lizentzia eman eta hurrengo hiru hilabeteen barnean egingo da, eta epe hori behin bakarrik eta behar bezala justifikatuta luzatu ahalko da. Sei hilabeteko epea izango da lurzoru urbanizaezina denean.\nAurreko paragrafoan aurreikusitako epea igarotze hutsak eta, hala badagokio, luzapenarenak, lizentziaren iraungitzea erabakiko du eta hala adieraziko da interesatutako pertsonen entzunaldia egin ostean.\nHiru hilabete dira espedientea izapidetzeko eta ebazteko epea\nEpe horretako berariazko ebazpena ez emateak ezeste-ondorioak ditu\nUztailaren 4ko 1093/1997 Errege Dekretua, Jabetza Erregistroan hirigintzako egintzak inskribatzeari buruzko Hipoteka Legea burutzeko araudiari osagarri zaizkion arauak onartzen dituena. RD 1093-1997.pdf


ETA KITTO 2020-10-07 14:37\nOsasun sailak eman ditu atzoko PCR proben inguruko datuak eta Debabarrenari dagokionez, aurreko egunean baino 6 pertsona gutxiagok eman dute positibo COVID-19an- Guztira, hogei positibo zenbatu dituzte; 8 Deban, launa kasu Eibar eta Elgoibarren;…\nAstero ibilbide osasungarri bat antolatu du Debabarreneko AECC Minbiziaren aurkako Elkarteak\nETA KITTO 2020-10-07 13:01\nDebabarreneko AECC Minbiziaren aurkako Elkarteak asteroko ibilbide osasungarrien programa jarriko du martxan urriaren 20tik (asteartea) aurrera. Herritar guztientzako jarduera da eta asteartero egingo da, 10:00etatik aurrera, elkartearen egoitzatik…\nETA KITTO 2020-10-07 9:00\nForu Aldundiko Kultura Departamentuak bosgarrenez antolatu ditu Ondarearen Europako Jardunaldiak. “Kontaiguzu Ondarea! Ondarea eta Hezkuntza” izenburuari jarraituz, irailetik azarora bitartean Gipuzkoako 40 udalerritan 150 jarduera inguru…\nETA KITTO 2020-10-06 14:17\nSektorea suspertzeko eta Gipuzkoako gazteen artean kulturarekiko interesa pizteko asmoz, Gipuzkoako Foru Aldundiko Kultura Departamentuak 33.000 Kultura Eskola Bonu atera ditu 16 eta 17 urte bitarteko ikasleentzat, hau da, Batxilergoko eta…\n‘Gure Ama-Lur feminista da’ liburua idatzi du Ibon Muñoak\nETA KITTO 2020-10-06 13:41\nKordoban preso dagoen Ibon Muñoa eibartarrak ‘Gure Ama-Lur feminista da’ liburua idatzi du, kartzelan idatzi duen zazpigarrena (‘Ametsen txokoan bizi naiz’, 2011; ‘Ainarak herrira itzuliko dira’, 2004; ‘Bidean gaude, aurrera…\n26 positibo berri Debabarrenean azken orduetan\nETA KITTO 2020-10-06 13:39\n26 positibo atzeman ziren atzo gure eskualdean: 7 Ermuan, 5 Eibarren, 5 Ermuan, 4 Mutrikun, 3 Mendaron eta 1 Deban. Osasun Sailak adierazi duenez, 7.424 PCR proba egin ziren atzo, eta, horietatik, 336 positiboak izan ziren. Lurraldeen arabera:…\nAna Galarragak bideo bidez azalduko dizkigu koronabirusaren gakoak astero\nETA KITTO 2020-10-06 12:20\nCOVID-19ko itxialdiaren garaian, koronabirusaren inguruan Ana Galarragarekin egindako bideo-pilula batzuk sortu zituen Elhuyarrek eta, euskerazko hedabideetan zabaltzeko egin zuten eskaintzari esker, etakitto.eus gure web orrian bideo horiek…


Euskaldunak eta Dantza 8. ekitaldia: nor da nor — dantzan.eus\nHemen zaude: Hasiera › Albisteak › Euskaldunak eta Dantza 8. ekitaldia: nor da nor\nUrriaren 26an, 20:00etan, Bilboko Euskalduna Jauregian ospatuko da Euskaldunak eta Dantza 8. ekitaldia. Alicia Amatriain, Alexander Jones, Asier Uriagereka, Bernice Coppieters, Ion Agirretxe, Cristina Casa, Jon Ugarriza, Bilboko Katedraleko Musika Kapera, Sara Etxebarri, Celia Davila eta Andoni Aresti izango dira protagonista nagusiak. Baina... Nor da nor?\nALICIA AMATRIAIN, (Donostia). Stuttgart Baleteko Dantzari Nagusia.\nAlicia Amatriainek 4 urterekin izan zuen dantzarekin bere lehen harremana. 1985tik 1994ra Donostiako Kontserbatorioan ikasi zuen, Peter Brownen zuzendaritzapean. 14 urterekin, Stuttgarten, John Crankoren eskolan sartu zen. 1998an, Stuttgarteko baletean sartu zen merezidun gisa, gero dantza taldera sartu zen, erdi-bakarlari gisa eta 2002an dantzari bakarlari modura. Bere debutean, goi mailako dantzari modura, Alicia Amatriainek Tatianaren rola dantzatu zuen John Crankoren "Onegin" baletean. Koreografo batzuk bereziki berari egindako paperak sortu dituzte. Aipatzekoa da Christian Spuckek sortutako "Lulu" protagonistaren papera. Paper hau interpretatzeagatik kritikak "2003-2004 denboraldiko dantzari bikaina" izendatu zuen. 2006ko otsailean, Alicia Amatriainek, Stuttgart baleteko dantzari bakarlariak, "Etorkizuna 2006", Alemaniako dantzaren saria jaso zuen. Bi hilabete geroago, Gipuzkoako Dantza Profesionalaren Elkarteak "2006 Errebelazio Saria" eman zion. 2009an hiru sari eskuratu zituen Italian: ApuliaArte “Merit” Saria, Dantzari Onena”rentzako ‘Danza & Danza’ Saria eta Positano "Léonide Massine" Saria. Aliciak maiz hartzen du parte Nazioarteko Galatan; besteak beste, Roberto Bolle, Giuseppe Picone, Igor Yebra edo Joel Carreño, dantza-lagun, dituela. "Euskaldunak eta dantza"ren (2007 eta 2008) 2. eta 3. galan parte hartu zuen. Eta baita "Zisneen Lakua" obran ere Igor Yebra dantza-lagun zuela Lituaniako Balet Nazionalarekin batera. Ekitaldi hauek guztiak Elkarteak sustatuak zirenez, 2010ean ABBE Sariaren merezidun egin eta izendatu zuten.\nALEXANDER JONES (Britainia Handia), Stuttgart Baleteko Dantzari Nagusia.\nAlexander Jones, Essex-eko Rochford-en jaio zen, (Britainia Handia). Londreseko Royal Balleteko Eskolan hartu zuen bere dantza formakuntza eta bertan graduatu zen 2005ean. Royal Balleteko Eskolak Japoniara eta New York-era egindako birara bildu zen. Ikasle garaian hainbat lehiaketatan arrakastaz parte hartu zuen, Atenaseko ‘Adeline Genée’ Lehiaketan urrezko domina lortu zuen eta Dame Ninette de Valois Saria jaso zuen 2005.ean. Stuttgart-eko Balletarekin egin zen profesional dantzari taldeko kide gisa 2005/6 denboraldian, 2007/8an erdi-bakarlari izatera igo zuten eta urtebete beranduago bakarlari izatera. 2011ko apirilean John Cranko-ren “Romeo eta Julieta” obran Romeoren Rolean izandako arrakastaren ondorioz, konpainiaren zuzendari artistikoak, Reid Anderson-ek 2011/2 denboraldian, Jones, Dantzari Nagusia izatera igo zuen. Alexander Jones-en errepertorioa zabala, osoa eta era askotakoa da. Protagonista paperak dauzka obra klasiko handietan; neoklasikoetan, batez ere, John Cranko-renetan; eta pieza garaikideetan, berriz, besteak beste Jirí Kylián, William Forsythe eta Itzik Galili, bezalako koreografo ospetsuen obratan. Gainera, Wayne McGregor, Mauro Bigonzetti edo Douglas Lee sortzaileek Jones-entzako piezak koreografiatu dituzte.\nASIER URIAGEREKA (Mungia). Monte-Carlo Baleteko Dantzari Nagusia.\nDantza ikasketak Jon Beitiarekin hasi zituen eta Prix de Lausanne saria (1993) eskuratu zuenean Londreseko Royal Balletak ateak ireki zizkion. 1995an profesional moduan debutatu zuen, David Bintleyk zuzentzen duen Birminghamgo Royal Balletean. Hemen, besteak beste, sir Frederick Ashton, sir Kenneth MacMillan, George Balanchine, Hans Van Maneneta eta Twyla Tharpen rolak bete zituen. Ingalaterrako egonaldiaren ostean Uriagerekak Genoako Grand Théâtre baleteko kide izan zen 1999tik 2001ra eta bertan Nacho Duato, William Forsythe, Ohad Naharin eta John Neumeierren obrak interpretatu zituen besteak beste. Hortik, Jean-Christophe Maillot, Monte-Carloko Baleteko zuzendariaren taldera pasako da eta dantzari bakarlari bihurtuko da bertan. Mailloten sorkuntzen paper printzipaletan dantzatu du, hala nola, Romeo eta Teobaldo "Romeo eta Julieta"n, "La Belle"ko eta "Errauskine"ko printzipe moduan eta Adamen papera "Begia begi truk"en. Horrez gain, William Forsythe bezalako koreografoekin lan egin du ("In the middle somewhat elevated"), Sidi Larbi Chercaoui ("In memoriam"), Jirí Kylián (“Bella figura”) eta Jacopo Godani. 2009an, Monakoko Printzerriko Kultur Merituaren Ordenako Zaldun izendatu zuten. "Euskaldunak eta dantza"ren lehenengo eta hirugarrengo ekitaldietan (2006 eta 2008) partehartze arrakastatsua izan zuen.\nBERNICE COPPIETERS (Belgika). Monte-Carlo Baleteko Izarra.\nBelgikarra. Coppieters Ambereseko Baletaren Institutuan sartu zen 10 urterekin eta bertan egon zen adin-nagusitasunera heldu arte. Prix de Lausanne saria lortu ostean, 1988an, American Ballet Theatren bukatu zuen bere dantza heziketa. Flandeseko Baletean profesional moduan debutatu zuen eta Bakarlari izatera iritsi zen 1989an. Bi urte geroago, Monte-Carloko Baleteko kide izatera heldu zen, eta bertan Jean-Christophe Mailloten sorkuntzen paper nagusiak interpretatu zituen. Shakespearen "Romeo eta Julieta" obrarekin ospea lortu zuen. Beste batzuen artean, "Errauskine" eta "La Belle" obretan Errauskine eta Maitagarri Babesle moduan ere nabarmendu zen. Bere errepertorioan Errusiar Baleten eta George Balanchine (“Agon”, “Who cares?” edo “Serenade”), Nacho Duato (“Duende”), William Forsythe (“In the middle to somewhat elevated”, “The vile parody of adress” edo “The second detail”), Jirí Kylián (“Return to a strange land”), Sidi Larbi Chercaoui (“In memoriam”), Twyla Tharp, Angelin Preljocaj, Uwe Scholz eta Jacopo Godani moduko koreografoen obrak nabarmendu daitezke besteak beste. Monte-Carlo Baleteko Izar izendatu zuten 1995eko abenduan, SAR, Hannovergo Printzesa buru zelarik egindako ekitaldi batean. 2002an, Monakoko Kultura Merezimenduaren izendapena jaso zuen. "Danza &Danza"ko epaimahaiak "2005. Urteko Izar" izendatu zuen Italian burututako ikuskizunengatik. "Euskaldunak eta dantza"ren lehenengo eta hirugarrengo ekitaldietan (2006 eta 2008) partehartze arrakastatsua izan zuen.\nION AGIRRETXE (Donostia), Angel Corellak zuzendutako Barcelona Baleteko dantzaria\nEuskal dantza tradizionalean hasi zen, eta 2002an Gipuzkoako aurresku txapelduna izan zen. 1999tik 2004ra Mentxu Medelen ikasle izan zen. Gipuzkoako Foru Aldundiaren bekari esker, 2007an dantza klasikoko ikasketak amaitu zituen Madrilgo ‘Mariemma’ Musika eta Dantza Errege Kontserbatorioan. Bi alditan hartu du parte (2006an eta 2007an) dantza-ikasleei goi mailako trebakuntza osagarria ematen dien Europa Danse proiektuan, gero lanbide izango duena gertutik ezagutzeko. Donostiako Thalia Dantza Estudioaren 25.urteurrena ospatzeko ekitaldian gonbidatu gisa hartu zuen parte. Baita “Aukeran 10 urte” galan (2007), eta Gipuzkoan Dantzaren Nazioarteko Egunaren XII. Galan (2009) ere. 2007an, ‘Los veranos de la villa’n estreinatu zen Goyo Monteroren “Benditos Malditos” obraren sorkuntza prozesuan parte hartu zuen, eta baita 2008an Victor Jimenezek zuzenduriko Zaragozako LaMov konpainiaren estreinaldian ere. 2008ko apirilean Corella Ballet – Castilla y Leon (oraingo Barcelona Ballet)-en sartu zen. Bertan egin du profesional mailako ibilbide gehiena. Bere errepertorioan, rol klasikoen artean “Bayadère”, “Zisneen Lakua”, “Loti Ederra” eta “Intxaur Kraskailua”, dauzka; neoklasioetan “Piztitxo hezia” besteak beste eta garaikideetan, berriz, “In the upper room”. Konpainiaren sorkuntza berrietan ere partaide izan da, hala nola: “Suspended in time” edo “Pálpito”n, beste batzuen artean. Corella Ballet – Castilla y Leon-ek nazioartean egindako biratan ibili da EE.BBn., Frantzian, Italian, Marokon, etab.etan.\nCRISTINA CASA (Madril), Ángel Corellak zuzendutako Barcelona Baleteko bakarlaria.\nCristina Casak, bere dantza formakuntza Africa Guzmanen Akademian hasi zuen. Garai horretan gonbidatu zuten Sidneyko “Adeline Genée” lehiaketan eta ACADE Galan parte hartzera. 2005ean New Yorkera aldatu zen eta Stepsen American Ballet Theatren (ABT) udako ikastaroan jarraitu zuen bere formakuntza eta New York IBCn dantzatu zuen. Castellongo Lehiaketan irabazi zuen Lehen Sariari esker lortu zuen beka Nacho Duatoren zuzendaritzapeko Compañía Nacional de Danzan (CND) ikasteko eta geroago, Londreseko London Studio Center-ean ikasi zuen, konpainiak herrialdean zehar egindako biran partaide izan zelarik. 2007an English National Balletera (ENB) bildu zen Royal Albert Hallean “Zisneen Lakua”ren ekoizpenerako. Casak bakarlari eta printzipal rolak dantzatu ditu Giselle”, “Loti Ederra”, “Bayadere”, “Intxaur Kraskailua”, “Don Quijote”, “Errauskiñe”, eta abarretan. Urtebete beranduago, Angel Corellak zuzendutako Corella Ballet - Castilla y Leon konpainiaren sorrerako taldean sartu zen Dantzari-Taldeko kide gisa, 2009ko apirilean bakarlari izatera igoz. Bere errepertorioak, rol klasikoen artean “Bayadère”, “Zisneen Lakua”, “Li Ederra” edo “Intxaur Kraskailua”, dauzka; neoklasioetan “Piztixo Hezia” besteak beste, eta garaikideetan, berriz, “In the upper room”. Konpainiaren sorkuntza berrietan ere partaide izan da, hala nola: “Suspended in time” edo “Pálpito”, beste batzuen artean. Corella Ballet – Castilla y Leon-ek nazioartean egindako biratan ibili da EE.BBn., Frantzian, Italian, Marokon, etab.etan. Aurten, Grand Prix "Giuliana Penzi" (2012) saria jaso du “Talentuaren Aitorpen” gisa, Labat Loano Dantzako X. edizioan.\nJON UGARRIZA (Bilbao). Koreografoa.\nHezkuntza Ministerioaren titulua du Koreografia eta Dantzaren Interpretazio Tekniketan. Victor Ullateren Eskolan formatu zen eta 1997an egin zuen debuta, dantzari profesional gisa Victor Ullate Ballet-Madrileko Komunitatean. Urtebete geroago Zaragozako Balletean sartu zen, Patsy Cupe-Matten zuzendaritzapean. 2001ean, K-Ballet Company Tetsuya Kumakawa (Japonia) balleteko partaide izan zen, eta hurrengo urtean, Portugaleko Companhia Nacional de Bailadon sartu zen Mehmet Balkanen zuzendaritzapean. English National Balleten eta Berlingo Operaren Balletean ere egin du lan, Sylviaane Bayarden zuzendaritzapean, Staatsballet Berlinen, Vladimir Malakhoven zuzendaritzapean, eta Basileako Balletean (Suitza), Richard Wherlocken zuzendaritzapean. Bestalde, hainbat koreograforekin jardun du lanean, besteak beste, Maurice Béjart, Jirí Kylián, Angelin Preljocaj, Adam Cooper, Uwe Scholzerekin.\nKoreografo gisa, Basileako (Suitza) estatu-konpainiarako piezak egin ditu, eta eskola horretan koreografia profesionalak prestatzen ditu. Horrez gain, dantzari profesionalentzako koreografia lanak sortu ditu: English National Ballet (Londres), Wiesbaden, Staatsballet Berlin (Alemania), Nizako Opera Balleta (Frantzia) eta Chicagoko Joffrey Balletentzat.\nGaur egun, “MasQDanza” kultur erakundearen zuzendari artistikoa da. Koreografo lanak egiten ditu telebistako publizitaterako, hainbat jarduera artistikotan, epaimahaikide da, eta nazio nahiz nazioarte mailan dantza kontserbatorio eta konpainia profesionaletan dantza ikastaroak emateko irakasle gonbidatua ere bada.\n2008an, “Euskaldunak eta Dantza” izeneko 3. Galan hartu zuen parte Euskalduna Jauregian, ikuskizun horretarako esklusiban sortu zuen “Amets”, eta Gala horren 5. ediziorako (2010) “Irekhi” izeneko pieza aurkeztu zuen. Bere partehartze bakoitzean lortutako arrakastari esker, ABBEk, Ugarrizari “Kai” balletaren sorkuntza eskatu zion. Lan honek, “Euskaldunak eta Dantza”ren 7. Galan, izugarrizko estreinaldia izan zuen, txalo zaparradak hamabost minutu iraun zuelarik. 2009an, Jon Ugarriza koreografo gisa gonbidatu zuten, Sabino Arana Sarietarako sorkuntza-lan pare bat egin zitzan. Ekitalde horretarako, Benito Lertxundiren “Udazken koloretan” eta Mikel Laboaren “Txoria txori” izeneko kantuekin koreografia pieza bana egin zuen. Bilboko Gau Zuriaren bi ediziotan ere hartu du parte; horrez gain, Eusko Jaurlaritzaren “Irekia” izeneko on-line zerbitzua aurkeztu zuen (2010).\nBILBOko KATEDRALEKO MUSIKA KAPERA.-\nBilboko Katedraleko Musika Kapera, ahots eta instrumental taldea da. Bere kide guztiek esperientzia zabala dute abesbatzatan eta orkestra-taldea musika esperientzia handiko instrumentistez ornitzen da.\nBere sorreratik ahots-musikaren aldeko apustua egin du ”a capella” nahiz instrumental gisa (ganbara-orkestra, metal-bostekoa eta organoa), beti ere obren interpretaziozko kalitatea ezezik obren estilo eta garaiaren testuingurua ere kontuan izanaz. Talde hau polifoniaren eta oratorio klasikoen hobekuntzan interesaturik dago, XIX. mendeko autoreak ere interpretatzen ditu eta bere programatan oraingo konposatzaileak ere sartzen ditu.\nHistorikoki, Bilboko Katedraleko Musika Kapera, Bizkaiako musika erakunderik antzinakoena da. XVI. mendetik aurrera hartu zuen bultzada berri bat eta garaiko katedraletako-kaperen moldea hartu zuen. Gogoan izan behar da Santiago 1950 arte parrokia soil bat zela. XIX. mendean iritsi zen unerik gorenenera, Nikolas Ledesma, Kapera Maisu zela. Joan zen mendean, Kapera ia desagertzeraino iritsi zen, koru txiki bat soilik geratu zen liturgia ospakizunetarako bakar-bakarrik., eta XX. mendearen bigarren erdian erabat desagertu zen, 1998an berpiztu zen arte. Orduz gero Oscar Gonzalez Gasquet da Katedraleko Kapera Maisu. Epe honetan Kaperak lau CD editatu ditu.\nSARA ECHEVARRI (Bilbao), 2006an, Dantzari Gazteentzako 1.go Bilbo Sariaren irabazlea. Sentimiento Pericet Konpainiako kidea da.\nDantzari gazte hau Bilbon jaioa da, Cagancho toreatzailearen birbiloba. Dantza klasikoko ikasketak Begoña Zabala, Marta García eta Ana Rosa Tercero-ren eskoletan egin zituen. Madrilgo “Carmen Amaya” Kontserbatoriora joan aurretik Igor Yebrarekin trebatu zen. Han, Madrilen, bukatu zituen ikasketak. Flamenkoko klaseak ere hartu ditu Chua Alba eta Amparo Olmedarekin. Hobekuntza ikastaroak egin ditu Gema Martin eta Christina Lindegaard-ekin eta Antonio Marquez-en konpainian. 2006ko azaroan, ABBEk antolatuta Arriaga Antzokian egin zen Dantzari Gazteentzako 1.go Bilbo Sarira aurkeztu zen eta Lehenengo saria jaso zuen. Egun, Sentimiento Pericet Konpainiako kidea da.\nCELIA DÁVILA (Gasteiz), 2011n, Dantzari Gazteentzako 6. Bilbo Sariaren irabazlea.\nCelia Davila, duela hamabost urte jaio zen Vitoria-Gasteizen eta bertan dihardu “José Uruñuela” Udal Dantza Kontserbatorio Profesionalean, dantza klasikoko ikasketak egiten. Davilak sari ugari jaso ditu parte hatu duen lehiaketa desberdinetan: hala nola 2011n, Dantzari Gazteentzako 6. Bilbo Saria eta “Ciudad de Ribarroja del Turia”ko XVI. Nazioarteko Dantza Lehiaketako Lehen Saria (2012). Gainera, Carmina Ocañaren Dantza Eskolan eta Cannesen ‘Rosella Hightower’ Dantzako Goi Eskolan bekadun izan da.\nANDONI ARESTI (Bilbao). Salzburgo-ko Balleteko Lehan Dantzari ohia, dantza irakaslea, eta antzerki, telebista eta zinemako aktorea.\nArte dramatikoetan lizentziatua ( Madrileko Arte Dramatikoen Goi Eskola Erreala). Dantzetan Diplomatua (Cannes-eko Rosella Hightower Nazioarteko Zentrua), Erroma-ko Zinemako eta Telebistako Unibertsitate Berrian diplomatua. Andoni Arestik, bere ibilbide profesionala, bai dantzari bezala eta baita zinema, telebista eta antzerkiko aktore bezala ere, paraleloki eramaten jakin izan du. Lau urte zituenean jarri zen lehenbizi dantzarekin harremanetan. Euskal dantzekin lehenik, gero etorri ziren Olaetaren eta Ion Beitiaren muntaietako parte hartzeak. 1985ean, Ballet Atlantikoarekin udako bira bat egin zuen. Rosella Hightower-en Nazioarteko Zentruan ikasten zegoela (1986-1988), ikuskizun ugaritan parte hartu zuen, Nazioarteko Ballet Gazte-rako kontratatu zutelarik 1988an. Dantzari profesional gisa, bere ibilbidea Salzburgo-ko Balletean garatu zuen (1988-2000), bertan Lehen Dantzari maila lortu zuen 1990an eta 2000. urteko Artistarik Onenarentzako Kritikaren Saria jaso zuen, eszenatokiak utzi eta hilabete batera. 2001ean hasi zuen bere dantza irakasle ibilbidea, eta baita Erroma-ko “Scarpetta d’oro” akademiako ballet klasiko, errepertorio eta punten ataleko zuzendaritza ere. 2007.tik Leioan bere dantza eskola propioa zuzentzen du “Andoni Aresti Landa” dantza eskola. “Euskaldunak eta Dantza” 3., 4., 5., 6. eta 7. Galak zuzendu zituen, eta baita IV. eta V. Dantzari Gazteen Bilbo Saria ere (2009).


Itxiera-ekitaldia eta emankizuna. 2016ko otsailaren 28an. 19:00etan.\nZaurian hatza ipintzen duen filma. Istorio ausartak erakusten dituena. Beldurrik gabeko kontakizunak. Ventura Pons egile ospetsuaren eskutik zehaztasuna film bilakatuta. “El virus de la por” denboraren eta ikuspuntuaren gaineko saiakera da, pisu handiko interpretazioekin.\nBBK Salan eskainiko da Zinegoak 2016 amaitzeko, Bilboko gaylesbotrans zinearen eta arte eszenikoen Nazioarteko Jaialdia. Filme apartarekin gozatzeaz gain, jaialdiko sarien banaketa ikusi ahal izango dugu. Dena prest alfonbra gorria luze zabaltzeko.\nData: 2016ko otsailaren 28a\nDeskontua: 1€ Kutxabankeko txartelekin (4 sarrera txartel bakoitzeko).


"Eskala San Marko" birziklapena bultzatzeko kanpainia - Cristina Enea Fundazioa\nSan Marko Mankomunitateak, Ecoembes-ek eta Ecovidrio-k ekainaren 6an aurkeztuko dute Eskala San Marko ingurumen-sentsibilizaziorako kanpaina San Marko Mankomunitateak, Ecoembesek eta Ecovidriok Eskala San Markosentsibilizazio-kanpaina berria abiatu dute, bereziki mankomunitatea osatzen duten herrietako jendeari zuzendurik, kartoizko edo paperezko ontziak, latak, brikak eta plastikozko ontziak, eta beirazko botila, poto eta ontziak behar bezala bereiztearen garrantziaz ohartarazteko. Aurten ere, formatu original bat aukeratu da ekimenerako: 22 eskailera errotulatu dira mankomunitateko herrietako zenbait gunetan (Donostia, Lasarte-Oria, Errenteria, Pasaia, Lezo, Astigarraga eta Urnieta).\nEskailerak errotulatzeko motiboei dagokienez, ontziak behar bezala bereiztearekin eta ingurumena zaintzearekin loturiko mezuak jasotzen dituzten lan artistikoak aukeratu dira. Kanpaina ekainaren 6an abiatuko da, hedabideentzako aurkezpen batekin, eta ekainaren 28an bukatuko da.\nHartzaile guztientzako moduko kanpaina bat diseinatu dute; horregatik aukeratu dute halako euskarri deigarri, ikusgarri eta egunerokoa, hau da, erreferentziazko herrietako puntu estrategikoetan kokaturiko eskailerak. Dinamizatzaileek informazio-gune ibiltarien bitartez azalduko dute zertan datzan kanpaina, herriz herri, goizez eta arratsaldez


Paretak eta lurraldea\nDarío de Regoyos_Basque celebration - Kataluniako Arte Museo Nazionala\n2013ko Arkitektura: film mintzairak programaren barne, aktibitate paralelo bezala antolatutako "Donostiako atzekaldeak" ibilbidearen relato dira hurrengo hitzak\nLas siguientes palabras conforman el relato del itinerario realizado "Las traseras de Donostia" como actividad paralela del programa Arquitectura: lenguajes fílmicos de 2013\nDonostiako atzekaldetan, korridoretatik at:\nTabakalera obra aurrean, udazkeneko larunbat bat, goizeko hamarrak. Donostiako ertz bat izandakoa zentralidade garrantzitsu bilakatzeko bidean da. “Klase kreatibo” deritzona han eta hemenka ibiliko da eraikin ahaztu honen inguruan bi urteren buruan. Inguruko auzotarrak, beraien egunerokotasunean, eraikinaren trasformazioari so egin gabe darraite gora eta behera.\nAutobusa hartu eta Urki-koen egoitzan elkartu gera Iñakirekin. Iñaki, arkitekto eta arraunlaria da. Bere anai Jonekin batera egin zuen Urkiko eraikina autopista azpian. Autopista azpian, posmodernoek “ezleku” bezala definitzen duten paisaia Urkikoek memoriadun kutxatila biurtu dute. Iñakik egin digu hiri zatitxo horren trasformazioaren ibilbidea historia urbilean zehar. Beraien jarduerak bermatu du azpiegiturak sortzen duen harresia hautsi, zulatu eta nolabaiteko jarraitasuna emateko ibaiari eta ibaiaren inguruko ibilbideei. Harresi edo paretaren esanahi eta kondizioa ordea, nabariagoa da orain Riberas-ko auzoan, auzoa eta errioaren arteko autopistak sortzen duena alegia.\nIbilibidean aurrera darraigu. Ez dira mapetan agertzen zeharkatzen ditugun toki eta errealitateak.\nHamaiketarako Txomin Enean gaude. Han, auzo elkarteko kide den Moisesek itxaron gaitu. Lehenik Txomineko azoka ikusi dugu. Bertan, erreka ondoan, emakume heldu batek kontatu dizkigu bere bizitzako joan etorriak. Larunbatero hantxe jartzen da eserita azokaren mugimendua ikusten eta bere azken liburua irakurtzen. Ume exiliatu bezala 16 urte pasa zituela errusian eta bueltakoan bere gurasoak etzutela jada maite esan digu. Errusian “Lenin kabroaren” (bere hitzetan) aurrean dantzatu zituela euskal dantzak, baina jaio, Ulian jaio zela gogorazi nahi digu, bere gurasoak Uliako etxe baten zaindari baitziren. Eta euskerak baduela errusiarraren antzekotasun nabaria. Bihotza hitzak errusieraz soinu berbera omen duela (сердце).\nEmakumea eserita dago, errekari bizkarra emanez. Ibilbidea jarraitu baino lehen gogorarazi nahi digu garai batetan hor bertan, Urumean, igeriketa txapelketak egiten zirela. Errioarekin zuten erlazioa egunerokoa zela.\nMoisesekin batera mapa izkutuko ibilbideari jarraipena ekiten diogu. Txomin auzoan barna, artelekuraino goaz, honen ondoko etxemultzoaren hondakinak eraldaketa baten paisaia erakusten digutelarik. Auzoa hiru metro haziko da, hiru metro betelan behar dute auzo berria haren gainean eraikitzeko. Moisesek dio auzokideak onartzen dituztela auzo berriak sortuko dituen espazio eta eraikin motak. Bestelakoak dira beraien kezkak, Konforta eta berritasunak erakargarriak dira eraikuntza basiko batetan bizi izan den hiritarrarentzako. Ez dugu ordea auzoaren memoriaz hitzegin, ez da aukerarik azaldu, zientzia, teknika eta konfort berriek hartzen dute eztabaiden protagonismoa. Tira, errekaren kasuan bezala, arazoa “teknifikatzeak” fede berriak finkatzen ditu.\nJoan gara kartzela eta ibaiaren arteko bidetxur batetatik. Hemen, ez da hiriaren aztarnarik somatzen. Kartzela ere laster desagertuko da beste atzekalde politiko batetara mugitzeko. Halere badiote batzuk gaur egungo kartzelek ez dutela orma ez paretarik, kartzelaren esperientzia hiriaren egunerokotasunean bizi dugula. Espazio publikoaren kontrola eta “beharren” eraikuntzak sortu dizkigutela gure kartzela propioak. Dispositibo ugari, libertade simulatua.\nAutobusak hartu gaitu eta Astigarragako saiesbide azpiko errumanoen kanpamentura abiatu gara. Bertan Iñigo dago. Iñigok autoeraikuntza tailerrak gidatu zituen orain hilabate batzuk. “Romi” elkarteak, istituzio ezberdinekin batera, komunitate honen integrazio gradual baten proiektoa garatzeko bidean da. Normalizatuko dituzte beraz, “geure normalizazioan” atxikituko dituzte. Bitartean, Iñigok, errumano talde bati erakusten die autoeraikuntza prozesua inguruko material urbilak erabiliz.\nDonostiara bueltan Martuteneko zubi parean imajinatzen saiatu gera Ur agentziak proposatu duena irudikatzen. Kalapie kolektiboak eginiko kontraproposamena ere azaldu digu Koldok. Eta ondoko Trinkete tabernan jarraitu dugu eztabaida, “azpiegituren zientziak” eguneroko bizitzan sortzen dituen talkak ekiditearen inguruan hitzegin du batek eta besteak. Konputadora eta simuladoreek ez dute zentzu “errealik”, baina bizi ditugun irrealitate urbanoak sortzen dizkigute. Eta ura azken finean azpiegitura konsideratzen bada gaur egun, ondorio zuzena du geure egunerokotasuna eta ibaien artean eraikitzen dizkiguten harresiak ulertzeko.


Marketing Automatizazio Aukerak Aurkitzea Martech Zone\nAstelehena, martxoa 21, 2011 Asteazkena, urria 16, 2013 Douglas Karr\nGogor egiten dugu lan gure bezeroen prozesuak automatizatzeko. Merkaturatzaileen ahaleginetan pentsatzen hasten zarenean, non ematen duzu denbora gehien? Enpresek askotan deskontatu edo nabarmen gutxiesten dute prozesuen artean mugitzeko behar den denbora. Guk argitaratu berria CRM batean puntuak eta ukipen puntuak grabatzeko behar den denborari buruz - eta lana errazten duen produktua.\nAukerak egun guztian zehar egiten ari zaren marketin ahaleginarekin egiten duzu, baina ez zara konturatu ere egiten. Zure jarraitzaileei Tweet bat bidaltzea bezain erraza den arren, ez da gehiegizkoa iruditzen ... baina Tweet hori zure Analytics programara itzuli nahi baduzu, etiketak edo kanpainaren identifikatzaileak aplikatzea eska dezakezu, hirugarrenen bidez laburtzea. URL laburtzailea, probatu laburtu den esteka ... eta bidali tweet-a.\nHonek txio bat nahiko ahalegin bihurtu zuen. Ekintza behin eta berriro errepikatzen baduzu, denbora baliotsua jango duzu. Hartu denbora pixka bat eta probatu zeure burua. Edukia idazten, datuak eraldatzen edo emaitzak aztertzen ari zaren hurrengo aldian ... markatu pausoak eman ahala. Benetako lana egiteak arteko trantsizioak baino askoz ere gutxiago hartzen duela ikusiko duzu.\nTrantsizio horiek urreak dira eta marketin automatizazioko aplikazioetan inbertitzeko aukera eskaintzen dute. Besterik gabe, marketinaren automatizazioak baliabide gutxiagorekin gehiago egiteko aukera ematen du. Eta askotan, marketinaren automatizazioak gizakiaren akatsen arriskua murriztu dezake! Handia bezala Ron Popeil dio, "Ezarri eta ahaztu!"\nEsatea gustatzen zaidan moduan, "seguruenik horretarako aplikazio bat dago!"\nTags: jquery scrollTopZuzeneko bideoawpengine\nJesubi: Eskaria Sorkuntza Sinplifikatua


Hiru webinar irakurketari buruz Lara Meanarekin | Tatum\nHiru webinar irakurketari buruz Lara Meanarekin\nTa-tumen dituzun baliabideei etekinik handiena atera diezaiezun eta ikasleekin batera gozatzen lagundu nahi dizugu. Horretarako, onlineko hiru mintegi berri proposatzen dizkizugu. Horietan, Lara Meana liburuzain eta bitartekarien hezitzailea irakurketa sustatzen duen esperientzia zabala partekatuko du. Osagarriak, baina independenteak diren hiru saiotan zehar, ikasleen artean liburuekiko zaletasuna sustatzeko tresnak ezagutuko dituzu, ozen irakurriz irakurketa partekatuaz gozatzeko trikimailu txikiak ikasiko dituzu, eta elkarrizketa literarioei etekin handiena nola atera ikusiko duzu.\nHizlaria: Lara Meana, hasierako formakuntzarekin psikologian, haur eta gazte literaturan aditua den liburuzaina (El bosque de la maga Colibrí, Gijón, Asturias), irakurketaren sustatzailea, idazlea, album ilustratuen itzultzailea\nIraupena: 50 min saio bakoitzak\nNik irakurtzen dut, zuk irakurtzen duzu, guk irakurtzen dugu\nAsteazkena, urtarrilak 26, 18:00\nIstorioekiko zaletasuna, irakurtzeko motibazio nagusia, gertakari kolektibo batetik sortzen da: beste norbaitek kontatzea edo ahots ozenez irakurtzea. Entzuteak gure kasa liburu bat irakurtzeko gai izateko desira pizten digu. Hala ere, askoz gehiago da: maitasun partekatuaren unea da, komunikazio aukera bat, ahots ozenez irakurtzen ikasteko edo irakurketei buruz hitz egiteko eredu bat. Baina batez ere, denontzat, galdu ezinezko gozamena da.\nSaio honetan, ahots ozenez irakurtzearen abantaila handiak aztertuko dira, eta antzinako mito eta ohiturak desmuntatuko dira. Irakurtzen ikasteko entzuten ikasteak duen garrantzia ere ezagutuko duzu, baita ozen hobeto irakurtzeko trikimailu txikiak eta hori ebaluatzen ere.\nLiburuei buruz hitz egitean gelan\nAsteazkena, martxoak 16, 18:00\nModu partekatuan, ozen edo ikasle bakoitzak banaka, irakurritako obra baten inguruko elkarrizketa literarioa tresna garrantzitsua da zentzu askotan. Alde batetik, ahozkotasuneko konpetentziak eta ikasleen entzute aktiboa garatzen laguntzen digu. Beste alde batetik, interpretazio pertsonalak balioesten ditu, eta irakurleei norbere analisi literarioa eraikitzeko kontzeptuak eta hiztegia eskaintzen dizkie. Eta, gainera, ebaluatzeko modu osatuagoa eskaintzen digu, testuan sakontzea oinarri hartuta, eta ez informazio bilketa hutsean.\nLarak onlineko mintegi honetan elkarrizketa literarioa hasteko oinarriak partekatuko ditu, galdetzearen arteari buruzko hausnarketa egingo du eta hezkuntza literario irekiagoa eta osatuagoa lortzeko bidean tresnak eskainiko ditu.\nEman izena behin, hiru webinarretan parte hartzeko.


KAXA: “Gazteen artean komunitate artistiko bat sortzea da gure helburu nagusia” - etakitto.eus\nKAXA: “Gazteen artean komunitate artistiko bat sortzea da gure helburu nagusia”\nJone Barandika, Marina Crucelaegui eta Marta Prolek martxan jarri duten Kaxa proiektuak jaso zuen Ekingunek antolatzen duen 2019ko ‘On Ekin’ saria. Sormenaren eta mugimenduaren bitartez osasun fisiko eta emozionala sustatzen dituen diziplina anitzeko elkartea da ‘Kaxa’ eta edozein pertsonarentzat ditu ateak zabalik. Eurekin kontaktuan jarri nahiz izanez gero, @kaxagunea helbidean aurkituko dituzue sare sozialetan, www.kaxa.eus webgunean, info@kaxa.eus helbidera idatzita edo 689 116 104 telefonora deituta.\n– Zer aurkitu dezakegu Kaxako atea zabalduz gero?\nKaxa familian eta mimoz sortutako proiektua da. Espazio libre bat, non norbera nahi duena izan daitekeen. Sormena eta mugimenduaren bitartez haur eta helduen osasun fisiko eta emozionala sustatzen dituen diziplina anitzeko elkarte bat gara. Dantza eta sormena integrazio sozialerako eta bizikidetzarako tresna gisa lantzen ditugu, elkarlana, hezkidetza, integrazioa, naturarekiko errespetua, kulturaren sustapena eta euskararekiko konpromisoa sustatuz. Hau guztia aurrera eramateko ekintza desberdinak burutzen ditugu, edonori zuzenduak daudenak.\n– Zeintzuk dira zuen helburu eta asmoak?\nBilakaera pertsonala eta profesionala dira gure proiektuaren abiapuntua. Hala ere, ez da gure ideiaren ernamuina. Proiektu hau martxan jarri dugun hiru bazkideok txikitatik hartu ditugu dantza eskolak. Hainbeste urtetan dantzan ibili ondoren, gure bizitzaren parte izateaz gain, guretzako komunikazio tresna eta bizimodu bat da dantza, eta horregatik sortu dugu Kaxa. Ikasketak eta arlo profesional itxuraz desberdinetan aritu garen arren, gure proiektuak esparru horiek integratzen ditu. Jarduera artistikoak osatuz psikologia, hezkuntza eta ikus-entzunezkoak tartekatzen ditugu. Gure ikasleek ikastea nahi dugu, baina, batez ere, ikuskizun bat sortzeko prozesua osatzen duten fase guztietan gozatzea. Gainera, garrantzitsua iruditzen zaigu euskarazko jarduera bat eskaintzea, txikienek, hizkuntza, esparru akademikoari bakarrik lotu ez dezaten. Bestalde, artea aldarrikapen tresna gisa erabiltzeko aukera paregabea dela uste dugu. Ekintzetan sinesten dugu. Kalean presente egon nahi dugu, kultur eta gizarte ekitaldi ezberdinetan, Euskeraren Eguna edo Emakumearen Eguna bezala. Pertsonen arteko lankidetzan sinesten dugu, gizarte aktibo bat lortzeko.\n– Nolako onurak jaso ditzakete Kaxan parte hartzen dutenek?\nMusika eta mugimendua erabiltzen ditugu erreminta gisa, eta hortik abiatuz, gaitasun ezberdinak lantzen ditugu: erritmoa, malgutasuna, komunikazioa, sormena, psikomotrizitatea eta muskuluen indartzea, besteak beste. Jendea talde baten parte dela sentitzen den espazio bat sortu dugu. Pertsona berriak ezagutzeko leku bat da, belaunaldien eta gizarte-taldeen arteko harremanak sortzeko tokia. Hitz batean, familia bat.\n– Gauza ezberdinak egiteko aukera eskaintzen duzue. Nola funtzionatzen du?\nElkarreraginez aktibitate global bat eskaintzea da gure xedea. Batetik, ‘Mugisormen’ izeneko saioak ditugu 3 urtetik aurrerakoei zuzendurikoak. Ikuskizun bat bere osotasunean ulertu eta ezagutzeko balio dute, eta, musika ardatz izanik, dantza, antzezpena, atrezzoa eta ikus-entzunezkoak lantzen ditugu. Bestetik, ‘Antzezpena’ dugu, ume eta helduentzako. Teknika ezberdinak ezagutu eta praktikan jarriz, hainbat dira antzezpena lantzeak dituen onurak: auto-konfiantza, gorputz-espresioa, auto-ezagutza, autoestimua, kontzentrazioa, gorputzaren kontrola, erlaxazioa, sormena. Hirugarrenik, ‘Hasi dantzan’ dago, helduentzako, eta batez ere aurretik dantza egin ez dutenei zuzenduta. Bertan teknikak hasieratik azalduko ditugu, dantzaz gozatzeko aukera paregabea izanik. Koreografia errazak sortuz, ongi pasatzea da ardatz nagusia. Gero, Dantza Lehiaketa’ dago, taldean landutako koreografia bat eszenatoki desberdinetan dantzatzeko esperientzia paregabea. Helburu nagusia konpromisoa, dantza, jarrera, espresioa, talde kohesioa… lantzea da. Ondoren, ‘Dantza fitness’ dugu, dantza egiten kirola praktikatzeko. Soinu eta erritmo desberdinak erabiliz gorputz osoa lantzen dugu eta, kirola egiteaz aparte, klase hauen helburua ondo pasatzea da. Eta azkenik, ‘Hauspoa’, IES Eibar BHI eskaintzen duen klasez kanpoko programa. Bertan parte hartzen dugu jarduera desberdinak ematen: ikus-entzunezko tailerra, luzaketak, hip-hopa… Bestalde, ikasleei eta Eibarko gazteriari zuzendutako ‘Mugisormen’ tailer bereziak eskaintzen ditugu ostiraletan musu-truk. Bertan adin desberdineko ikasleekin lan egiten dugu, eta aukera ona da eskolaz kanpoko ekintzak egiteko aukerarik ez duten pertsonentzat. Poliki-poliki gazteen artean komunitate artistiko bat sortzea da gure helburu nagusia.\n-Zein metodologia erabiltzen duzue?\nBalioetan oinarritutako hezkuntza da gure proiektuaren muina. Hau da, berdinen artean hezitzen dugu, sexuaren eta gizarte-taldeen arteko alderik gabe. Talde-lanean sinesten dugu bere kulturaz, naturarekiko errespetuaz eta euskararekiko konpromisoaz kontziente den gizarte bat lortzeko. Garrantzitsua iruditzen zaigu balore hauek egunerokotasunean presente egotea, pertsonak daukaten hezkuntzari informazioa gehitu eta sakonduz. Erabiltzen dugun metodologiak desberdinak egiten gaitu. Gure ikasleak aktiboak izatea nahi dugu. Horregatik, ikasturtean zehar egiten ditugun proiektuak guztion artean sortzen ditugu: gaiak erabaki, musika aukeratu, eta bideoak eta dekoratuak denon artean osatu, adibidez. Ideia guztiak baliodunak eta beharrezkoak direla uste dugu.\n– Nori dago zuzendua?\nAdin guztietako taldeak ditugu 3 urtetik aurrera. Guztiontzako tokia dago Kaxan. Eibarko kokaleku desberdinetan eskaintzen ditugu gure jarduerak astelehenetik barixakura Jardiñetan, Untzagako jubilatuen egoitzan, Eibar Sasoianen, Helmet Housen, Juanito gimnasioan, Koren, San Andres eskolan eta Eibar BHI Institutuan. Irakaslegoari dagokionez, hiru bazkideok eramaten dugu proiektuaren pisu handiena eta beste hainbat irakasleren laguntza dugu.\n– Nola abiatu zen proiektua martxan jartzeko ideia?\nAspalditik dugun ametsa da, eta urte asko daramatzagu elkarrekin dantzan eta elkarlanean. Proiektu propioa lantzeko gogo handia eduki dugu betidanik, eta gure ikasketak eta pasioa batuz ilusio handiarekin sortu dugu Kaxa.\n– Eta nolako bidea jarraitu duzue dena martxan jartzeko?\nMugisormen tailerrak hasi genituen eskaintzen asteburu batzuetan Helmet Housen. Hiru ordutako tailerrak ziren eta ikasleekin elkarlanean ikuskizun musikal laburra prestatzen genuen. Esperientzia modura zoragarria izan zen eta arrakasta zuela ikusita, proiektua handitzeko behar genuen bultzada lortu genuen.\n– Nola jaso duzue ‘On ekin’ saria? Nolako eragina izan dezake zuen jardunean?\nOso pozik gaude sariarekin. Lan-prozesua gogorra izan da eta herrirako egindako proiektu batek horrelako onespena jasotzen duenean eskertzekoa da. Eraginari dagokionez, jendeari gure proiektua ezagutarazteko aukera da gehien baloratzen duguna. Pertsonendako sortzen ditugu gure ideiak eta aldizkari batean partekatu ahal izatea adibidez, aukera paregabea da guretzat.\nGure helburua ilusioz lanean jarraitzea da. Etengabeko prestakuntzan eta mugimenduan egotea, asko maite dugun proiektua eraikitzen jarraitu ahal izateko.\n« Oihana Aristondo: “Paperean geratzen dena bizitza errealean erabilgarria izatea gustatuko litzaidake” Gaur hasiko da esperientzia gastronomikoen inguruko Debabarrena Tripontziak lehiaketa »


"Sorginek zer esan handia zuten gizartean; ekarpena egiten zuten" - Bizkaiko Hitza\n“Sorginek zer esan handia zuten gizartean; ekarpena egiten zuten”\n2020, irailak 11 Bizkaia, Elkarrizketa 163\nXV. eta XVIII. mendeen arteko sorgin ehizari buruzko erakusketa dago ikusgai Durangoko Arte eta Historia Museoan, urriaren 4ra arte: Sorginak. Nazioarteko 42 emakume artistaren lanek osatzen dute. “Margolanak daude, eskulturak, zeramikazko lanak… Obra asko instalazio formatuan daude. Oso interesgarria da: ez bakarrik edukiagatik, baita formatu aldetik ere”, azaldu du haietako batek: Goiuri Aldekoa-Otalorak (Durango, 1972).Gaur bisita gidatuko du, 19:00etan.\nZer lortu nahi izan duzue erakusketa honekin?\nHausnarketa bat eragitea ikusleengan eta jendearengan, oro har, XV. eta XVIII. gizaldien artean emakumeekin egin zen sarraskiaren inguruan. Sorginkeria egotzi zieten. Uste dugu gogoeta bat behar dela, eta hori sustatu nahi dugu. Nik gehiago esango nuke: orduan gertatu zenaz hausnarketa, baina baita gerokoaz ere. Gaur egunera arte dator hori guztia, eta orain ere beste era batera jarraitzen du sarraskiak, nahiz eta ez gaituzten plazetan erretzen.\nHain zuzen ere, gaur egun emakumeek sufritzen duten indarkeriak ere izango du lekurik egunotako egitarauan, ezta?\nIrailaren 26an Cristina Gutierrez-Meursek hitzaldia egingo du, Gure beste sorginak izenekoa.\nBizkaian bereziki Durangaldean sufritu zen sorgin ehiza XV. mendetik eta XVIII. mendera. Zer aztarna utzi du orduko sorgin ehizak geroko andreongan?\nBereziki, Durangon berton izan zen. Hain zuzen ere, ni Andra Mari plazan bizi naiz, eta, hemen, hainbat emakume erre zituzten. Joseba Sarrionandiak ipuin bat idatzi zuen horren inguruan, eta, gero, Ander Lipusek ipuin kontaketa bat egin zuen. Oso ikuskizun polita izan zen. Andra Marin egindako emakumeen erretze hura kontatu zuen. Eta gugan eragin handia izan du, noski. Gertatzen dena da sorginen irudia desitxuratu egin dela mende luzeetan. Irudi faltsu bat sortu da: emakume zahar, motzak, gaiztoak, gaiztakeriak egiten zituztenak… Orain gutxi hasi da jendea ikertzen nortzuk ziren benetan emakume haiek. Ander Berrojalbiz historialari durangarrak pare bat ikerketa egin du, adibidez. Hemen Durangon badago sorginak nor ziren jakiteko gogoa eta grina.\nZuk zelan definituko zenituzke sorgin haiek? Nor ziren egiaz?\nIzenak berak esaten du: sorgin, zerbait sortzen dutenak. Asko emaginak ziren, eta laguntzen zuten umeak mundura ekartzen edo belarrekin jendea osatzen… Feudalismotik kapitalismora aldatzean, patriarkatuak indar handiagoa hartu zuen, emakumeen lana kapitalizatu zuen, eta haien indarra txikitzen ahalegindu ziren. Patriarkatuak emakume haiek guztiz desitxuratu zituzten, eta gaur egunera irudi zatar hori iritsi da. Errealitatea bestelakoa zen. Sorginek zer esan handia zuten gizartean; ekarpen itzela egiten zuten.\nIkerketak aipatu dituzu. Erakusketa hau eta kulturak eskaintzen dituen beste aukera batzuk, ikerketek topatu duten hori gizarteratzeko bide erraz bat izan daitezke?\nIkerketak ere eskuragarri daude, baina egia da gizartean gutxiago zabaltzen direla. Liburuak beti daude eskura. Kultura bide garrantzitsu bat da interesa, jakin-mina, gogoeta eta eztabaida sortzeko. Interesa duenak gero liburuetara jo dezake.\nZu argazkilaritzan eta ikus-entzunezkoetan zabiltza. Zer ekarpen egin diozu erakusketari?\nNire ekarpena bideoklip bat izan da. Moxalek Forbidden Colours diskoetxearekin argitaratu zuen lan baterako egin nuen. Bideokliparen beraren imajinarioa hortik dator. Musika entzun, eta segituan hori etorri zitzaidan burura. Musikari eman nion, irudian emakume batzuk ikusten dira basotik ibiltzen, ibilaldi bat egiten. Hasi eta bukatu egiten da basoan.


Lorrenako dukearen tropez lagunduta Nikolasek bidaia egin zuen Erromara, eta Benediktok alde egin zuen. Nikolas II.a aita santu izendatu zuten 1059ko urtarrilaren 24an, Erromako jendearen babes handiarekin. Arazo guzti hauei bukaera emateko asmoz, eta elizatik kanpo zeuden botereei aurre egin ahal izateko, 1059ko apirilan Erroman sinodo berri bat egin zuen. In nomine Domini izan zen sinodo horren emaitza.\nOrriaren azken aldaketa: 7 urtarrila 2021, 14:29.


Mundu zabalean | 2021eko Otsailaren 11a\nMunduko Osasun Erakundea Txinako laboratorioak kontrolatzen\nTxinako gobernamenduakexuagertu da jakinduelarik MundukoOsasunE r a k u n d e a(MOE) Wuhan laboratorioan bisita sorpresaegitera etortzen zela. MOE erakundeakjakin nahi ditu Txinatik abiatu denCovid-19aren hedatzearen arrazoiak.Txinako agintarientzat bisita berezi horidela eta, izurritearen hedaduraren ardurasaihestea nahi du. Wuhan institutuak laboratorioanitz dauzka, segurtasun neurrihandiak plantan jarriak dituena.MOEko adituak ez dira ongi etorriak,anitz galdera pa...\nHerri batetik bestera pasatzeko... Europol-en kontrolak\nEuropako herri gehienetan, beren lurraldeansartzeko, bidaiariak Covid-19 frogaegin behar du, hau dela eta Europol,Europako poliziaren agentziak abisatzendu ageri faltsuen trafikoa badela. JadanikBritainia Handian, Frantzian, Espainianeta Herbehereak herrietan arrastatzebatzuk egin dituzte.\nBritainia Handiko eta Frantziako aireportuetanCovid-19 proba negatiboen agerifaltsuak saltzen zituzten hainbat pertsonaarrastatu dituzte. Europol-ek a...\nKaledonia Berria: lurralde kolektibitatea krisian\nKaledonia Berriko gobernua edo lurraldekolektibitate berezian, abertzaleak joan denastean, exekutibotik atera dira. Vale taldebrasildarraren nikel enpresa baten salmentaprozesua dela eta, tentsioak sortzen baititu.Azken hauek salatu dute gehiengoan direnenimmobilismoa eta aspaldiko gatazkahuntarik aterabiderik ez lortzea. KaledoniaBerriko Gobernamenduan 11 hautetsi dira,horietan 3 UNI-FLNKS eta 2 UNI alderdikoak.Louis Mapou, UNI-FLNKS taldeko buruaeta Pierre-Chanel Tu...\n2020an askatasun baldintza gibelatuak\nThe Economist britainiar agentziak ikerketabaten berri eman du. Izurritearengatik libertatedemokratikoak eta indibidualak munduguzian %70ez gibelatu direla agertzen da.Irakurtzen ahal da: “Koronabirusaren pandemiakaskatasun demokratikoen beherakadahandia eragin du, eta indizearen batezbesteko puntuazioa sekulan ez da hainbehera izan”.\nDemokraziaren indizea The Economist taldebritainiarraren ikerketa unitateak urtero...\n“No Pasaran” Pirinioetan\n“No Pasaran” oihua errepikatu da, joanden ortziralean, Pirinio erdian den HauteGaronneko Portillon deitu lepoan, Espainiakomugan, aitzineko egunetan“Génération identitaire” izeneko taldearenmanifestaldia eta ekintzen ondotik.Eskuin muturreko 30 militante bildu baitziren,aitzineko asteartean, migratzaileenkontra agertzeko eta Espainiako pasabidegehiago hetsiak izan daitezen galdegiteko.\n2018an ere, Alpeetan, Italiako mu...\nEskualde huntan ere “mugarik ez”:\nPortillon lepoko gertakariek ihardukitzefrango sortu badute, ez da holakoerantzunik eman, egun berdintsuetan,Pauen bildu diren RNko eskuin muturrekomilitanteen eginkizunari. Nahiz etaez duten etorkinen ihiztatzeko miliziarikaipatu, Prefeturaren aitzinean lelo berdintsuazuten errepikatzen: mugak hetsieta etorkinak pasatzerat ez utzi. RNkoaitzindarietanden François Verrièrek, Hendaiako muga adibidetzat hartuz,kontrolarik ez dela aski egiten deklaratzenzuen.


Hasiera: Gabon, haurtxo bat jaio da,\nAmaiera: eta gaua ez da argitzen.\nTitulua/Ezkaintza: Christmas + Gabon haurtxo bat [Elorri loratua] - Gabon, Haurtxoa [Olentzaro] + Eguberri zoriontsuak [Arantzazu eta Urkiza] + Gabon, haurtxoa jaio da [GDAKu]\nIturri nagusia: GDA, 86-87 (GDAZ, 47)\nBeste iturria(k): Egan, 1983, 1-6, 53 or. + ELRD, 1. diskoa, 10. pista + Olentzaro, 1. aldea, 6. pista + ARAN, 679 (1988) 15. or.\nIdazte-urtea: 1982-11-18 (Egan)\nArgitarapen-urtea: 1983 (Egan)\nGaia 2: Jesu Kristo\nDokumentu mota: Lib + Inpr + Dakt + CDa\nMusikatzailea: Pello Zabala (Egan + GDA)\nKantaria: Gontzal Mendibil (Olentzaro) + Gontzal Mendibil - Marije Nogales (ELRD)\nGDA-ko eta Egan-eko testuak berdinak dira, salbu azken hitza, kortxete artean adierazia. GDAZ-ko makinazkoaren gain egin zuen eskuz zuzenketa hori.\nARAN aldizkariko GDA-tik hartu zuen testua. Ez ELR liburuan eta ez ELRL karpetan dago olerki hau, baina bai ELRD-n; ez osorik, ordea, azken honetan, bigarren eta azken ahapaldiak kanpo utzi baitzituen; bestelako aldaera txikiren bat edo beste ere badu.\nGDAK-ko testua eta GDA-koa berdinak dira. Olerki honen lehen ahapaldia Arantzazu aldizkariak berriro agitaratu zuen (LXXII, 767 zenb., abendua 1996, a2), "Behartsuak, Eguberri dakar pobreentzat" tituluko artikuluaren barruan.\nJulen UrkizaJulen Urkizak "Eguberri zoriontsuak" tituluarekin jaso du olerki honen erreferentzia bere EBOB obran; Arantzazu aldizkariak emandako titulua da. Palenqueko L>em>Palenqueko lagunak aldizkari digitalak argitaratu zuen olerki honen zati bat, "Eguzkia noiz den jausten" olerkiaren zati batekin, Gabon-agur gisa 2004an. Ik. http://www.webzinemaker.com/admi/m6/page.php3?num_web=6984&rubr=3&id=67022


Telegram euskaraz, errazago orain Sustatu.eus - Teknologia albisteak\nTelegram euskaraz, errazago orain\n2018-12-17 : 09:27\nLehendik ere bazegoen Telegram aplikazioa euskaraz, baina orain erraztu egin da berriketa-aplikazio honen euskarazko bertsioa mugikorretan instalatzea. Eta gainera, itzulpena osoa ez den arren, euskaratzea osatzeko sareko plataforma ireki bat ezarri da, eta handik ere lagundu daiteke.\nTelegram euskaratzeko modu berria aplikatzeko, lehenengo eta behin, azken bertsioa duzula ziurtatu, eguneratu ezazu zure app-a. Ondoren, mugikorretik esteka hau ireki:\nHau da, hor klikatzeak funtzionatuko dizu mugikorrean ari bazara irakurtzen Sustatu. Telegrameko mezuen artean abisu bat agertuko zaizue, eta nahiz eta hizkuntza ezarpenetan ez agertu euskara, euskaratu egiten da telefonoa berez. Berdin dio Android sistema euskaratua duzun ala ez, berdin funtzionatzen du.\nEuskaraketa ez da konpletoa, interfazeko elementu batzuk ingelesez agertzen dira, baina alde horretatik ere albiste onak: Itzulpen plataforma bat ireki du Telegramek, eta bertan euskarazkoa osatzeko izena eman dezakezu: https://translations.telegram.org/eu/\nInformazio gehiago: Iparra.eus


Irekia Eusko Jaurlaritza - Gobierno Vasco :: Lehendakaria ETAk eraildako Inaxio Uria enpresaria oroitzeko egin den omenaldira joan da\nLehendakaria ETAk eraildako Inaxio Uria…\n\nLehendakaria ETAk eraildako Inaxio Uria enpresaria oroitzeko egin den omenaldira joan da Iturria: Irekia\n\nLehendakaria Inaxio Uria enpresaria oroitzeko egin den omenaldira joan da Iturria: Irekia\n\n\n\nEhunka pertsonek hamar minutuko isiltasuna gorde dute Azpeitian, 2008ko abenduaren 3an enpresaria tirokatu zuten lekuan jarri duten monolitoaren ondoan\nPatxi Lopez Lehendakaria gaur dela urtebete ETAk erail zuen Inaxio Uria enpresaria oroitzeko egin den omenaldira joan da gaur goizean. Lopezek enpresariaren familiarekin egon nahi izan du ekitaldi honetan. Ekitaldian Inaxio Uriaren seme-alabetako bik jasotako laguntza eta solidaritatea eskertzeko asmoz komunikatu bat irakurri dute eta ETAren birus erailearen aurrean immune inoiz ez izatea eskatu diote euskal gizarteari.\nEnpresaria oroitzen duen monolitoaren aurrean, ehunka pertsonek eta ordezkari instituzionalek 10 minutuko isiltasun osoa gorde dute, gaur dela urtebete ETA banda terroristak erail zuen Inaxio Uriaren omenez. Patxi Lopez Lehendakaria enpresaria oroitzeko eta bortizkeria terroristaren aurka egiteko antolatu den kontzentraziora joan da. Lopezen ondoan Eusko Jaurlaritzako beste kide batzuk egon dira, hala nola Idoia Mendia bozeramailea eta Rodolfo Ares Herrizaingo sailburua. Gainera, Eusko Legebiltzarreko burua, Arantza Quiroga, Bizkaiko eta Gipuzkoako diputatu nagusiak, J.L Bilbao eta Markel Olano, Juan Jose Ibarretxe lehendakari ohia eta Legebiltzarreko alderdi politiko guztien ordezkari ugari egon dira.\nKontzentrazioa hasi baino minutu batzuk lehenago, enpresariaren seme-alabetako bik, Jaionek eta Josek, komunikatu bat irakurri dute familiaren izenean, Azpeitiko Loiola auzuneko Kiruri jatetxearen ondoan, non, pasa den urteko abenduaren 3an, ETAk bere aita hil zuen, Construcciones Altuna y Uria enpresaren burua zen Inaxio Uria, hain zuzen ere. Enpresa horrek Abiadura Handiko Trenaren lanetan parte hartzen zuen. Komunikatuan familiak pasa diren hilabeteetan zehar jasotako elkartasun-adierazpenak eskertu ditu eta mezu hirukoitza bidali du.\nLehenengo eta behin, ETA banda terroristari "hiltzeari betirako utz diezaion" eskatzen diote. "Pistolak eta bonbak erabiltzen dituzue zuen helburuak lortzeko, Francok eta naziek egin zuten bezala", esan dute Uriaren seme-alabek, eta euskal herriak "baztertzen dituela" gogoratu dute. ETAri hitz egiteaz gain, Uriaren familiak ezker abertzaleari ere galdera batzuk egin dizkio. Beste galdera batzuen artean, "noiz arte egongo den eskubide batzuk eskatzen besteenak ukatzen dituen bitartean" galdetu diote, Uria familiak "egunero ETAren tortura jasaten baitu aita besarkatu ezin duelako".\nMezu honen hirugarren hartzailea euskal gizartea izan da, Uriaren familiak "ETAren birus erailearen aurrean immune inoiz ez bihurtzea" eta terroristak "eguneroko bizitzaren parte" izaten ez uztea eskatzen baitio. Komunikatuaren arabera euskal gizartea da "basakeriarekin" buka dezakeen bakarra, "ETArekin amaitzeko eta etorkizun baketsua izateko giltza" duen bakarra euskal herria delako.\nBai Josek bai Jaionek "solidaritate" mezu bat bidali diete terrorismoaren biktima guztiei eta "terrorismoaren gaitza borrokatzeko indarrak atera dezaten" eskatu diete. Bukatzeko, "itxaropenaren ateak zabalik uztea inoiz ez dugula ahaztu behar" esan dute.


Oñatiko EAJ: "Liskarrik gabeko danborradaren alde egiten dugu" - Oñati - Goiena.eus\nOñatiko EAJ: "Liskarrik gabeko danborradaren alde egiten dugu"\nOihana Elortza 2014-09-18 16:12\nOrain arte nagusien danborradan parte hartu dutenei eskerrak ere eman dizkie Oñatiko EAJk, prentsa ohar bidez. Bestalde, EAJk dio "Udal Gobernuak ez duela jakin danborradaren inguruan sortutako arazo eta liskarrak kudeatzen".\nOñatiko EAJ alderdiak "liskarrik gabeko danborradaren aldeko apustua" egiten du eta "festa zoriontsuak" opa die oñatiarrei. Horixe adierazi du prentsa ohar bidez.\nHorrez gain, eskerrak eman gura dizkie orain arte nagusien danborradan parte hartu dutenei, "48 urte hauetan Oñatiko festei egindako ekarpenagatik". Halaber, jeltzaleek aurrerantzean danborradan parte hartuko dutenak animatu dituzte "sentsibilitate guztiak batuko dituen jaia egitera".\nBestalde, EAJk dio, "Udal Gobernuak ez du jakin danborradaren inguruan sortutako arazo eta liskarrak kudeatzen". Gaineratu du Udal Gobernuak lehenago esku hartu behar zuela: "Bilduko Gobernuak ezin du danborrada eurena ez den zerbait bezala sentitu festen udal programaren parte delako".


Free chat Redencao. Ausazko arrotz doan txateatu berehala Redencao tik.\nFree chat Redencao\nOngi etorri Chatroulette RedencaoEdozein lekutan, munduko pertsona aleatory bat konektatzeko. Chatroulette Redencao dezakezu honako aukeren artean aukeratu:- Guztiak pertsona mota Redencao doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nRedencao hirien zerrenda:


ELIKA Seguridad Alimentaria | Arrisku kimiko berriak edo emergenteak - RIVM 2015 - ELIKA Seguridad Alimentaria\nBidaltze data 14 apirila, 2015\nOsasun Publikorako eta Ingurumenerako Holandako Institutuak (RIVM) txosten bat argitaratu du, osasun publikoan arriskua eragiten duten substantzia kimiko berri eta emergenteei buruz.\nTxosten horrek azaltzen du epe labur, ertain eta luzean arrisku kimikoak agertuko direla, indarrean dagoen legeriak araupetutako substantzia kimikoek eragindakoez gain. Hain zuzen ere, arrisku emergente horiek substantzia berrien, aplikazio berrien, teknologia-garapenen edo prozesuetako berrikuntzen ondorio izan daitezke. Gainera, aintzat hartu behar dira jada existitzen diren substantziak epe luzera erabiltzeak ekarritako ondorioak.\n2012az geroztik, RIVM institutuak lanean jardun du, osagai kimiko berriak edo emergenteak (NERCak) identifikatzeko sistema bat sortzeko. Proiektuaren helburua da estresaren faktore kimikoei buruzko informazio berria zuzenean lotzea babesaren hiru helburuen ondoreekin: langileena, kontsumitzaileena eta ingurumenarena.\nTxosten horrek laburbildu egiten ditu babes-helburu bakoitzerako NERCen lehentasunak ezartzeko metodologiak. Orobat, neurriak gomendatzen ditu, hautatutako NERCen aurreko esposizioa murrizteko, etorkizun hurbilean.\nTxostenaren eranskinetan hiru taldeetarako NERCen zerrenda ematen da. Aipatzekoak dira elikagaietan eta edarietan dauden osagai kimiko emergente batzuk, hala nola bromuroa edari energetikoetan eta frutaz eginikoetan, BFRak (garraren atzeratzaileak) eta PFCAk (kimiko perfluorinatuak) elikagaiak ukitzen dituzten materialetan, eta disruptore endokrinoak uretan.\nNERCak identifikatzeko hurrengo eta etorkizuneko pausoa da estrategia koherentea eta integrala sortzea, jarraipen-neurriak jasotzen dituena, osagai kimiko horien aurreko esposizioa kudeatzeko, mugatzeko edo murrizteko.